title: Jennifer Doudna

text: Doudnan ja Charpentier’n yhteisen työn ansiosta he ovat jakaneet muun muassa perinnöllisyystieteen Gruber-palkinnon, Asturian ruhtinattaren palkinnon, L’Oréalin ja Unescon palkinnon ja Japani-palkinnon.


title: Christy Walton

text: Christy Ruth Walton (o.s. "Tallant"; s. , Yhdysvallat) on yhdysvaltalainen perijätär, miljardööri ja hyväntekijä.


title: Christy Walton

text: Maaliskuussa 2018 yhdysvaltalainen talousjulkaisu Forbes luokiteli hänet miljardöörilistallaan maailman 211. rikkaimmaksi ihmiseksi (jaettu sijoitus) ja 19. rikkaimmaksi naiseksi. Tuolloin hänen omistustensa arvo oli 7,3 miljardia dollaria. Tämä varallisuus koostui paljolti Walmart-vähittäiskauppakonsernin osakkeista sekä osuuksista aurinkopaneelivalmistaja First Solarissa ja Arvest Bankissa. Hänen aviomiehensä, Walmartin perustaja Sam Waltonin pojan John T. Waltonin kuoltua vuonna 2005 ultra-kevyen lentokoneen pudottua, Christy Walton peri noin kuudesosan edesmenneen miehensä omaisuudesta. Myös heidän poikansa Lukas Walton kohosi myös miljardööriksi perittyään huomattavan kiinteistöomaisuuden.


title: Indonesian kansat

text: Indonesian kansat muodostavat vuoden 2010 väestönlaskennan mukaan 237 miljoonan väkijoukon, joka jakaantuu yli 300 etniseen ryhmään. Suurin näistä ryhmistä on jaavalaiset, jotka asuvat pääasiassa Jaavan saarella. Muita suuria väestöryhmiä ovat sundalaiset, malaijit ja maduralaiset. Kaikilla on oma kulttuuriperintönsä. Maan kulttuuriin ovat vaikuttaneet muun muassa intialainen, arabialainen, kiinalainen, malaijilainen ja eurooppalainen kulttuuri.


title: Sofia Laiti

text: Sofia Laiti, oikealta nimeltään Pirjo Hirvonen, on suomalainen jazzlaulaja. Taiteilijanimen Sofia Laiti hän otti saamelaisen äitinsä mukaan. Hän on kotoisin Utsjoelta.


title: Sofia Laiti

text: Sofia Laiti opiskeli klassista musiikkia Kuopion konservatoriossa. 1980-luvulla hän esiintyi klubeilla ja festivaaleilla, kuten Pori Jazz -festivaalilla. Hän muutti New Yorkiin vuonna 1991.


title: Manuksen vankileiri

text: Manuksen vankileiri ("Manuksen paikallinen käsittelykeskus", The Manus Regional Processing Centre) on Papua-Uudessa-Guineassa Manuksen saarella sijaitseva australialainen vankileiri, joka perustettiin vuonna 2001, suljettiin vuonna 2008, avattiin uudelleen 2012 ja suljettiin 31. lokakuuta 2017. Keskuksessa asui yhä keväällä 2018 ihmisiä, joita Australian hallitus ei tunnusta turvapaikanhakijoiksi.


title: Manuksen vankileiri

text: Australian hallitus sulkee vankilaan ulkomaalaisia turvapaikkaa hakevia ihmisiä ja pakolaisaseman saaneita. Manuksen leiri on osa Australian ulkomaille sijoittamaa leirijärjestelmää, jonka tarkoitus on pitää pakolaiset ja turvapaikanhakijat poissa Australian maaperältä. Australia kiduttaa turvapaikanhakijoita vankileireillä.


title: Manuksen vankileiri

text: Australian pääministeri John Howardin (Lib) hallitus perusti Manuksen "pidätyskeskuksen" vuonna 2001 samaan aikaan kuin Naurun "pidätyskeskuksenkin". Tarkoitus oli oli kieltäytyä päästämästä veneellä saapuvia turvapaikkaa tarvitsevia ihmisiä Australiaan. Keskuksissa oli yhteensä 1637 turvapaikanhakijaa, suurin osa Afganistanista ja Irakista pakenevia. Pääministeri Kevin Rudd (ALP) päätti sulkea molemmat leirit vuonna 2008.


title: Manuksen vankileiri

text: Pääministeri Julia Gillardin (ALP) hallitus avasi leirit uudelleen vuonna 2012, mitä se perusteli sillä, että asiantuntijat suosittelivat avaamista. Australia sulki veneellä saapuneet pakolaiset automaattisesti vankileireille joko Papuaniuginin Manus-saarelle tai Naurulle. Vuonna 2013 Australiaan saapui veneitse 20 000 ihmistä 300 pakolaisveneellä.


title: Manuksen vankileiri

text: 23. elokuuta 2014 24-vuotias iranilainen turvapaikkaa hakeva Hamid Kehazaei hakeutui Kansainvälisen SOS:in australian-osaston "Kansainvälisen terveyden- ja sairaanhoitopalvelu" IHMS:n keskuksessa ylläpitämälle terveydenhuollon vastaanotolle jalassaan olevan tulehtuneen haavan takia. Hänen tilansa huononi, koska tulehdus levisi koko kehoon, eikä saarella ollut riittävää terveydenhuoltomahdollisuutta. Lääkäri ja Kansainvälinen SOS olisivat halunnut evakuoida hänet 25. päivä, mutta Australian maahanmuutto- ja rajasuojeluvirasto ei halunnut siirtää häntä turvapaikanhakijana Australiaan. 26. päivä, kun Kehazaelilla oli verenmyrkytys ja kovia kipuja, hänet vietiin Papuaniuginin Fort Moresbyn Tyynenmeren kansainväliseen sairaalaan, jossa hän sai kolme sydänkohtausta. Seuraavana päivänä hänet vietiin tajuttomana Materin sairaalaan Australiaan. 2. syyskuuta hänet todettiin aivokuolleeksi Brisbanen sairaalassa. Kehazaelin perheen luvalla hengityslaitteet irrotettiin 5. syyskuuta 2014.


title: Manuksen vankileiri

text: Maaliskuussa 2015 YK:n ihmisoikeusneuvoston kidutuksen vastaisen toiminnan erityislähettiläs totesi, että Australian tapa kohdella turvapaikanhakijoita rikkoo kansainvälistä kidutuksen vastaista sopimusta. Lähettilään mukaan olot pakolaiskeskuksissa ovat niin heikot, että ne eivät täytä ihmisarvoisen kohtelun vaatimuksia ja hakijat pakotetaan vastaanottokeskuksiin rajattomaksi aikaa. Pääministeri Tony Abbottin (Lib) mukaan suvaitsemattomampi politiikka oli inhimillinen ja tarpeellinen, sillä sadat ihmiset hukkuivat, kun salakuljettajien veneet olivat uponneet matkalla Australiaan. Hän ei kommentoinut leirioloja, vaan vastasi, että Australia on lopen kyllästynyt YK:n saarnoihin Australian turvapaikkapolitiikasta.


title: Manuksen vankileiri

text: Ihmisoikeusjärjestö Amnesty julkaisi 17. lokakuuta 2016 raportin, jossa paljasti, että Australia kiduttaa Manuksen leirillä ihmisiä ja koko järjestelmä on harkittua julmuutta sekä heitteillejättöä. Aikuiset ja lapset on eristetty syrjäiseen paikkaan, josta he eivät voi lähteä. Turvapaikanhakijat ovat joutuneet Naurun saarella paikallisen väestön ja toisinaan myös viranomaisten kymmenien ruumiillisten hyökkäysten ja seksuaalisen väkivallan kohteeksi. Vaikka väkivallasta oli todisteita, Amnestyn tietoon ollut tullut yhtään tapausta, jossa Naurun kansalaiset olisivat joutuneet vastuuseen teoistaan. Turvapaikanhakijoita on painostettu pidättämällä ja vangitsemalla heitä mielivaltaisesti.


title: Manuksen vankileiri

text: Oikeuskäynti, jossa tutkittiin mahdollisia laiminlyöntejä Hamid Kehazaein hoidossa, käynnistyi Brisbanessa 28. marraskuuta 2016.


title: Manuksen vankileiri

text: Helmikuussa 2017 Australian maahanmuuttoviraston apulaissihteeri kertoi oikeudenkäynnissä, että Papuaniuginin korkein oikeus ja hallitus haluavat sulkea keskuksen vuoteen 2018 mennessä.


title: Manuksen vankileiri

text: Lokakuussa 2017 leirillä asui 600 pakolaista.


title: Alice Walton

text: Alice Louise Walton (s. , Newport, Arkansas, Yhdysvallat) on yhdysvaltalainen perijätär ja miljardööri. Maaliskuun 2018 alussa hänet arvioitiin maailman rikkaimmaksi naiseksi. Hän toimii merkittävänä kuvataiteiden tukijana ja keräilijänä.


title: Alice Walton

text: Vuonna 2011 hän perusti kotikaupunkiinsa Arkansasin Bentonvilleen amerikkalaiseen taiteeseen keskittyneen taidemuseon (Crystal Bridges Museum of American Art). Museossa on esillä muun muassa Andy Warholin, Norman Rockwellin ja Mark Rothkon töitä. Alice Waltonin vaikutuksesta Waltonien säätiöt suuntasivat huomattavaa rahoitusta kauppakeju Wal-Martin kotikaupunkiin perustettetulle taidemuseolle. Alice Walton myös johtaa taidemuseon johtokuntaa.


title: Alice Walton

text: Hän on Wal-Mart -vähittäiskauppakonsernin vuonna 1962 perustaneen, maailman rikkaimmaksi ihmiseksi kohonneen Sam Waltonin tytär. Hän peri yhdessä kolmen veljensä (Samuel Robson "Rob" Walton s. 1944, John T. Walton s. 1946 ja James "Jim" Walton s. 1948) kanssa miljardien edestä säätiöityjä Walmartin osakkeita heidän isänsä kuoltua vuonna 1992. Maaliskuussa 2018 yhdysvaltalainen talousjulkaisu Forbes luokiteli Alice Waltonin miljardöörilistallaan maailman 16. rikkaimmaksi ihmiseksi (jaettu sijoitus) ja maailman rikkaimmaksi naiseksi, joskin vuorotellen kärkipaikasta Françoise Bettencourt Meyersin kanssa. Tuolloin Waltonin omistusten arvo oli 46 miljardia dollaria.


title: Alice Walton

text: Alice Walton on siviilisäädyltään eronnut.


title: Viktoria (Ruotsin kuningatar)

text: Sofia Maria Victoria av Baden (7. elokuuta 1862 – 4. huhtikuuta 1930) oli Ruotsin kuningatar vuodesta 1907 kuningas Kustaa V:n puolisona.


title: Viktoria (Ruotsin kuningatar)

text: Hänen vanhempansa olivat Badenin suurherttua Fredrik I ja tämän vaimo keisari Vilhelm I:n tytär Louise. Hän tapasi Keski-Euroopassa matkustelevan Ruotsin kruununprinssi Gustavin vuonna 1878. Uusintatapaamisella vuonna 1881 syntyi molemminpuolinen kiintymys, ja häitä vietettiin jo samana vuonna.


title: Viktoria (Ruotsin kuningatar)

text: Kruununprinssiparille syntyi kolme poikaa: tuleva kuningas Kustaa VI Aadolf (1882–1973), Södermanlandin herttua Wilhelm (1884–1965) ja Västmanlandin herttua Erik (1889–1918).


title: Viktoria (Ruotsin kuningatar)

text: Prinsessa Viktorian terveys oli heikko, ja Axel Munthesta tuli vuonna 1892 hänen henkilääkärinsä vuosikymmenten ajaksi. Heidän suhteensa laatua on arvailtu. Vikroria vietti loppuelämänsä aikana talvet Caprilla, missä Munthella oli huvila, kesät Ruotsissa ja keväät ja syksyt Roomassa. Hän rakennutti Ruotsiin Sollidenin linnan Öölantiin. Linna valmistui vuonna 1906, ja sen oli tarkoitus tuoda pieni pala Italiaa Ruotsin aurinkoisimmalle paikkakunnalle.


title: Viktoria (Ruotsin kuningatar)

text: Oskar II kuoli vuonna 1907, ja kruununprinssiparista tuli kuningas ja kuningatar.


title: Viktoria (Ruotsin kuningatar)

text: Viktoria kuoli sydänkohtaukseen Roomassa huhtikuussa 1930.


title: Kevin Schon

text: Kevin Schon (s. 7. helmikuuta 1958, San Diego County, California) on yhdysvaltalainen näyttelijä.


title: Jessica Ohlson

text: Jessica Ohlson on ruotsalainen nuorisopoliitikko ja juristi. Hän on ollut Sverigedemokratisk Ungdomin puheenjohtaja vuodesta 2015 lähtien.


title: Jessica Ohlson

text: Syyskuussa 2015 Sverigedemokratisk Ungdom valitsi seuraajan puheenjohtaja Gustav Kasselstrandille. Ruotsidemokraattien puheenjohtaja Jimmie Åkesson oli ennen vaalia ilmoittanut, että puolue katkaisee välinsä nuorisojärjestöönsä, jos Ohlson valittaisiin sen johtoon. Järjestön vaalitoimikunta kuitenkin ehdotti Ohlsonia tehtävään. Puolue tuki järjestön puheenjohtajaksi 19-vuotiasta Tobias Anderssonia, joka hävisi Ohlsonille äänin 44–38. Ohlsonin valinnan jälkeen puolue irtisanoutui nuorisojärjestöstään ja erotti Ohlsonin. Koko järjestön hallitus sai ilmoituksen, etteivät he enää ole tervetulleita toimimaan ruotsidemokraattisesa puolueessa. Lokakuussa 2015 Ohlson ilmoitti muuttavansa Nyköpingiin ja sitä kautta luopuvansa ruotsidemokraattina saamistaan paikoistaan Uppsalan kaupunginvaltuustossa ja läänin maakäräjillä.


title: Jessica Ohlson

text: Maaliskuussa 2018 julkistettiin uusi puolue, Alternativ för Sverige, joka pyrkii valtiopäiville syksyn vaaleissa. Ohlson on Alternativ för Sverigen puoluesihteeri.


title: Jessica Ohlson

text: Ohlson ja SDU vastustavat Ruotsidemokraattien käsitystä avoimesta ruotsalaisuudesta. Se oli puolueelle merkittävä reformi, jonka tarkoituksena oli valtavirtaistaa puoluetta. Käsityksen ajatus on, että maahanmuuttajasta voi tulla ruotsalainen, jos hän täyttää puolueen määritelmän ruotsalaisuudesta ja hylkää synnyinmaansa kulttuurin. Ohlson ei pidä ruotsalaisuuden määritelmää niin yksinkertaisena, vaan katsoo, että ruotsalaisuuteen liittyy myös syntyperä ja etnisyys.


title: Jessica Ohlson

text: Ohlson on lakimiesperheestä ja hän on valmistunut Uppsalan yliopistosta juristiksi. Hän on toiminut turvapaikanhakijoiden julkisena avustajana Ruotsin maahanmuuttovirasto Migrationsverketille.


title: Mindhunter

text: Mindhunter on yhdysvaltalainen rikosdraamasarja, jonka on luonut Joe Penhall ja joka perustuu John E. Douglasin ja Mark Olshakerin kirjoittamaan kirjaan "". Sarjan tuottajina toimivat muun muassa Penhall, David Fincher ja Charlize Theron. "Mindhunterin" maailmanlaajuinen ensiesitys oli Netflixissä 13. lokakuuta 2017.


title: Mindhunter

text: "Mindhunter" sijoittuu vuoteen 1977, kriminaalipsykologian ja profiloinnin varhaispäiviin Federal Bureau of Investigationissa. Sarja keskittyy FBI-agentteihin Holden Fordiin (Jonathan Groff) ja Bill Tenchiin (Holt McCallany) sekä psykologiin Wendy Carriin (Anna Torv), jotka haastattelevat vangittuja sarjamurhaajia ymmärtääkseen kuinka he ajattelevat, voidakseen soveltaa tietojaan ratkaistaakseen meneillään olevia tapauksia.


title: Katharina Schütz Zell

text: Katharina Schütz Zell (o.s. Schütz; s. 1498, Strasbourg – k. 1562, Pyhä saksalais-roomalainen keisarikunta), oli elsassilainen (saksalainen) protestanttinen naiskirjailija, maallikkovaikuttaja, hyväntekijä, saarnaaja ja kirkkoäiti. Hän toimi erityisesti Strasbourgissä.


title: Katharina Schütz Zell

text: Hänen vanhempansa olivat Jacob Schütz ja Elisabeth Gester. Hähen puolisonsa oli pappi Mathias (Matthäus) Zell (1477–1548), ja Katharina oli ensimmäisiä julkisesti papin naineita naisia. Hän puolusti avioliittoaan myös kirjallisella työllään.


title: Katharina Schütz Zell

text: "(Artikkeli on keskeneräinen)"


title: Sofia (Ruotsin kuningatar)

text: Sophie Wilhelmina Marianne Henrietta (1836–1913) oli Nassaun herttuan Vilhelmin tytär. Hän meni 6. kesäkuuta 1857 naimisiin tulevan Ruotsin kuningas Oskar II:n kanssa, ja kuningattarena hänet tunnettiin nimellä Sofia.


title: Sofia (Ruotsin kuningatar)

text: Kruununprinssiparille syntyi neljä poikaa: Vanhimmasta Oscar Gustaf Adolfista tuli kuningas Kustaa V (1858–1950). Toiseksi vanhin poika, Oscar Bernadotte (1859–1953) luopui kruununperimysoikeudesta vuonna 1888. Muut pojat olivat prinssi, Länsi-Götanmaan herttua Carl (1861–1951) ja Närken herttua Eugén (1865–1947), joka oli tunnettu taidemaalarina. Sofia ja Oskar kruunattiin vuonna 1873 sekä Ruotsin että Norjan kuningaspariksi, mutta valtioliiton purkautumisen takia he luopuivat Norjan kruunuista vuonna 1905. Sofia jäi leskeksi vuonna 1907.


title: Sofia (Ruotsin kuningatar)

text: Nuori prinsessa sai huolellisen kasvatuksen, ja opiskeli etenkin kieliä, musiikkia ja historiaa. Myöhemmällä iällään hän oli hyvin uskonnollinen ja perusti monia hyväntekeväisyysjärjestöjä.


title: Luettelo Australian vankileireistä paperittomille ja turvapaikkaa hakeville

text: Tämä on luettelo Australian hallinnon perustamista nykyisistä ja entisistä vankileireistä niille, joilla ei ole papereita (todistusta Australian kansalaisuudesta tai voimassa olevaa oleskelulupaa) tai jotka yrittävät hakea turvapaikkaa Australiasta. Vankileirit sijaitsevat Australiassa, Naurulla ja Papua-Uudessa-Guineassa. Osa vankileireistä on Australian hallinnon ylläpitämiä, osa on yksityisten yritysten ylläpitämiä.


title: Kim Småge

text: Kim Småge, oik. "Anne Karin Thorhus" (s. 23. kesäkuuta 1945 Trondheim, Sør-Trøndelag, Norja) on norjalainen kirjailija.


title: Kim Småge

text: Småge on Norjan naisdekkaristien uuden aallon ensimmäinen edustaja ja keskeisiä tekijöitä norjalaisessa jännityskirjallisuudessa. Hänen läpilyöntiteoksensa "Yösukellus" ilmestyi 1983. Jännitys- ja rikosromaanien lisäksi hän on kirjoittanut lasten- ja nuortenkirjoja ja novelleja. Hän on myös tehnyt käännöksiä ja työskennellyt toimittajana.


title: Kim Småge

text: Småge opiskeli Trondheimin yliopistossa 1973–1977, ja hän on oppiarvoltaan cand. mag. aineinaan pohjoismaiset kielet, englannin kieli ja maantiede. Vuonna 1980 hänestä tuli Norges Dykkerforbundin ensimmäinen naisvalmentaja. Hän työskenteli opettajana 1977–1991, ja on vuodesta 1991 ollut päätoiminen kirjailija ja freelance-toimittaja.


title: Kim Småge

text: Smågen jännityskirjojen jännitysmomentti liittyy piileviin valtarakenteisiin. Hänen tunnetuin kirjallinen hahmonsa on Trondheimissa toimiva poliisi Anne-kin Halvorsen, joka on muun muassa kirjan "Elävänä haudatut" päähenkilö. Småge hyödyntää kirjoissaan ammatteja, joissa hän on toiminut sekä eri asuinpaikkojensa paikallistuntemusta.


title: Kim Småge

text: Nuortenkirja "Figurene" (1986) palkittiin Aschehougin nuortenkirjakilpailussa. Kirjojensa kielen laadukkuudesta hän on saanut palkinnon Språklig Samlings Litteraturpris 1990. Teos "Yösukellus" on saanut 1984 Riverton-palkinnon.


title: Kim Småge

text: Smågen puoliso on näytelmäkirjailija Edvard Normann Rønning.


title: John Lanchbery

text: John Arthur Lanchbery OBE (15. toukokuuta 1923 Lontoo – 27. helmikuuta 2003 Melbourne) oli brittiläinen kapellimestari, säveltäjä ja balettisovittaja.


title: John Lanchbery

text: Lanchbery opiskeli Alleyn's Schoolissa, Dulwichissa. Lapsena hän soitti viulua, ja hän alkoi säveltää kahdeksan vuoden iässä. Vuonna 1942 hän pääsi stipendillä Royal Academy of Musiciin, jossa häntä opetti Henry Wood. Jo seuraavana vuonna toinen maailmansota kuitenkin keskeytti alkaneet opinnot. Lanchbery palveli vuoteen 1945 saakka ja vietti sitten vielä kaksi vuotta Royal Academyssa. Tämän jälkeen hän palasi Alleyn's Schooliin, jossa alkoi opettaa musiikkia; hän jätti työnsä siirtyäkseen musiikin kustantajan palvelukseen.


title: John Lanchbery

text: Lanchbery pääsi vuonna 1948 Metropolitan Balletin palvelukseen. Vuosina 1959–72 hän johti Royal Balletia. Hän teki yhteistyötä muiden muassa Frederick Ashtonin, Kenneth MacMillanin, Margot Fonteynin ja Rudolf Nurejevin kanssa. Nurejev piti Lanchberya aikansa huomattavimpana kapellimestarina. Royal Ballet -uransa jälkeen Lanchbery johti Australian balettia (1972–78) ja American Ballet Theatrea (1978–80). Lanchbery oli ensimmäinen Bolšoi-mitalin saanut ulkomaalainen kapellimestari (1961). Hän sai myös muita tunnustuksia, ja hänestä tuli Brittiläisen imperiumin ritarikunnan upseeri vuonna 1990.


title: John Lanchbery

text: Vuodesta 1951 vuoteen 1960 Lanchbery eli avioliitossa ballerina Elaine Fifieldin kanssa. Pariskunnalle syntyi tytär.


title: Suomuviheltäjä

text: Suomuviheltäjä ("Rhagologus leucostigma") on varpuslintuihin kuuluva eläinlaji. Aikaisemmin laji luokiteltiin kuuluvaksi viheltäjien heimoon, mutta on geneettisten tutkimusten perusteella siirretty omaan heimoonsa. Lajin tarkat sukulaissuhteet muihin varpuslintuihin eivät ole tiedossa.. Suomuviheltäjää tavataan Uudesta-Guineasta.


title: Suomuviheltäjä

text: Kooltaan suomuviheltäjä on 15–16 cm pitkä. Suomuviheltäjänaaras on selästään ja siivistään tumman oliivinruskea ja hyöhenpuvussa on valkoisia ja vaaleanruskeita pilkkuja ja raitoja. Naama on ruosteenruskea. Koiras on väritykseltään vaalempi ja harmahtavampi.


title: Suomuviheltäjä

text: Suomuviheltäjää tavataan Uudesta-Guineasta. Laji elää metsien keskikerroksissa tyypillisesti yksin tai pareittain. Lajin ravintoa ovat marjat ja hedelmät. Suomuviheltäjät rakentavat pesänsä pieneen puuhun ja munivat yhden kermanvalkean ja ruskeapilkullisen munan.


title: Sterling-hopea

text: Sterling-hopea on metalliseos, joka sisältää 92,5 % hopeaa ja 7,5 % muuta metallia. Tavallisesti muu metalli on kupari. Sterling-hopea soveltuu hyvin korujen ja käyttöesineiden materiaaliksi, sillä puhdas hopea on liian pehmeää.


title: Kehrääjä (kirja)

text: Kehrääjä: Siivet pystyssä – Nightjar: Wings Upright on kuva- ja tietoteos kehrääjästä. Kuvat ja teksti ovat Jukka Liljan, ja kirjan on julkaissut vuonna 2017 kurikkalainen kustannusyhtiö Valmiixi. Teoksessa on tekstiä myös englanniksi.


title: Kehrääjä (kirja)

text: Teos on suunnattu paitsi lintuharrastajille, myös yleisesti luonnon moninaisuudesta kiinnostuneelle suurelle yleisölle. Lilja on valinnut 70 000 kehrääjäkuvastaan kirjaan 170 kuvaa. Teksti jakautuu 23 tiettyyn aiheeseen keskittyvään lukuun.


title: Kehrääjä (kirja)

text: Kirja kertoo tekstien ja kuvien kautta vaikeasti kuvattavasta yölintulajista kehrääjästä. Alkusanoissa ja ensimmäisessä luvussa Jukka Lilja käy lyhyesti läpi, kuinka hän päätyi juuri kehrääjän kuvaajaksi. Leipänsä poliisin rikostutkijana ansainnut Lilja jäi eläkkeelle 2015. Ennen lintukuvaajaksi ryhtymistään hän oli tehnyt työn ohella luontodokumentteja Mtv:lle ja Ylelle. Yksi dokumentti käsitteli juuri kehrääjää. Sen syntyyn vaikutti päivätyö, eli hän etsi yöaktiivista lajia, ja lisäksi kehrääjästä ei ollut juuri olemassa kuvamateriaalia. Lajin harrastus lähti liikkeelle siitä. Runsaan kolmenkymmenen vuoden mittaisen havaintotyön perusteella hän sanoo, että laji on kaikista hänen kohteistaan haastavin, mutta myös erikoisin ja kiinnostavin. Pertti Koskimies kertoo arviossaan löytäneensä 50 lintuharrastusvuotensa aikana kaksi kehrääjänpesää, kun aktiivinen kehrääjäharrastaja Lilja on löytänyt niitä Pohjanmaalta puolentoistasataa.


title: Kehrääjä (kirja)

text: Linnut-lehden arviossaan Pertti Koskimies pitää kuvitusta ansiokkaana mutta olisi halunnut, että kirjassa olisi myös havaintotietoja. Hän arvostaa kertomusta luonnonkulkijan sitkeydestä aihepiirinsä tutkimisessa.


title: Kehrääjä (kirja)

text: Hannu Hautala, joka Kuusamossa asuvana ei itse ole päässyt tutustumaan kehrääjään kuin satunnaisesti, nostaa "Luontokuva"-lehden arviossaan esiin muutamia luontokirjoissa esitettyjä virheellisiä seikkoja, jotka Lilja on korjannut. Toisin kuin aiemmin on esitetty, kehrääjän kidan reunuksena olevat sukaset suojaavat silmiä saaliin siiviltä eivätkä sinänsä liity itse pyyntiin. Uusi tieto on myös, että kehrääjä pesii Suomessakin hyvin usein kaksi kertaa kesässä. Hautala huomauttaa lisäksi, että rengastajan kanssa tehdyt kuvausretket ovat tarjonneet Liljalle mahdollisuuden tutkia sellaista, mihin kuvaaja yksin liikkuessaan ei tule tutustuneeksi. Filmille edelleen kuvaava Hautala toteaa, että salamakuvien valaistus on tasapainossa, mutta myöntää, ettei tunne digikuvauksen tuomia mahdollisuuksia siinä. Otavan kirjapainokin saa Hautalalta kiitoksen laadukkaasta painojäljestä. Hän harmittelee englanninkielisen tekstin mukaanottoa, mutta toteaa, että kirjalle voi löytyä kiinnostusta ulkomaillakin.


title: Boy Meets Girl

text: Boy Meets Girl voi tarkoittaa seuraavia asioita:


title: Else Santoro

text: Else Santoro (16. toukokuuta 1927 – 23. elokuuta 2014) oli suomalainen toimittaja. Hän raportoi Yleisradion radiouutisille erityisesti Italian, Vatikaanin ja Välimeren alueen aiheista.


title: Ville Vierikko

text: Ville Vesa-Matti Vierikko (s. 1979) on suomalainen elokuvaohjaaja ja -käsikirjoittaja sekä videosuunnittelija. Hän on työskennellyt myös näyttelijänä ja editoijana. Hän on yksi helsinkiläisen luovan tuotantoyhtiö Balansia Filmsin perustajista ja omistajista.


title: Ville Vierikko

text: Vierikko on ohjannut, käsikirjoittanut ja editoinut lähinnä lyhyitä fiktioelokuvia ja dokumentteja. Vuonna 2015 hän ohjasi yhdessä Taku Kaskelan kanssa Nelosen komediallisen live-viihdeshow "Triplan".


title: Ville Vierikko

text: Teatterissa Vierikko on työskennellyt videosuunnittelijana ja näyttelijänä. Ryhmäteatterin tuotannossa "Supernaiivi" hän vastasi videosuunnittelusta ja näytteli supernaiivin isän roolin.


title: Ville Vierikko

text: Yle TV2:n komediasarjassa "Fakta homma" Vierikko esitti 1980-luvulla Aulis ja Hannele Kaakon poikaa Pasia. Kymmenen vuotta myöhemmin hän näytteli teini-ikäistä Pasia. Vierikko esitti poikarooleja myös elokuvissa "Fakta homma" ja "Kiljusen herrasväen uudet seikkailut".


title: Emily Hampshire

text: Emily Hampshire (s. 1982, Montreal, Quebec, Kanada) on kanadalainen näyttelijä. Hänet tunnetaan muun muassa televisiosarjoista "12 apinaa" ja "Schitt's Creek", sekä elokuvista "Boy Meets Girl" ja "Snow Cake".


title: Emily Hampshire

text: Vuonna 2006 Hampshire ja entinen jalkapalloilija Matthew Smith menivät naimisiin. He erosivat vuonna 2015.


title: The Eleventh Hour

text: The Eleventh Hour tai The 11th Hour () on sanonta, jolla viitataan hetkeen, ennen kuin on liian myöhäistä tehdä jotain.


title: The Eleventh Hour

text: The Eleventh Hour voi tarkoittaa seuraavia asioita:


title: 1,3-sykloheksaanidioni

text: 1,3-Sykloheksaanidioni eli dihydroresorsinoli (CHO) on ketoneihin kuuluva orgaaninen yhdiste. Yhdistettä käytetään valmistettaessa muita kemikaaleja esimerkiksi rikkaruohomyrkkyjä.


title: 1,3-sykloheksaanidioni

text: Huoneenlämpötilassa 1,3-sykloheksaanidioni on väritöntä kiteistä ainetta. Yhdiste liukenee hyvin muun muassa veteen, etanoliin, asetoniin ja kloroformiin ja hieman vähäisemmässä määrin dietyylieetteriin. 1,3-sykloheksaanidionin pK-arvo on 4,8 eli se on lähes yhtä vahva happo kuin etikkahappo. Vesiliuoksissa ja liuotettuina muihin proottisiin liuottimiin 1,3-sykloheksaanidioni esiintyy pääasiassa enolimuodossaan.


title: 1,3-sykloheksaanidioni

text: 1,3-Sykloheksaanidioni kondensoituu helposti aldehydien kanssa aldolikondensaatiolla. Yhdiste reagoi helposti myös alkylointireaktioilla. Alkoholien kanssa se reagoi muodostaen enolieettereitä.


title: 1,3-sykloheksaanidioni

text: 1,3-Sykloheksaanidionia valmistetaan vedyttämällä resorsinolia. Katalyyttinä reaktiossa käytetään Raney-nikkeliä.


title: 1,3-sykloheksaanidioni

text: 1,3-Sykloheksaanidionia käytetään valmistettaessa muun muassa sykloheksaanijohdannaisia ja heterosyklisiä yhdisteitä. Yhdisteestä valmistetaan muun muassa rikkaruohomyrkkynä, lääkkeitä, väriaineita ja polymeerien lisäaineita.


title: Marlene Zuk

text: Marlene Zuk (s. 20. toukokuuta 1956) on yhdysvaltalainen evoluutiobiologi ja käyttäytymisekologi. Hän työskenteli biologian professorina Kalifornian yliopistossa (UCR), kunnes hän siirtyi Minnesotan yliopistoon vuonna 2012. Hänen tutkimusaiheitaan ovat seksuaalinen valinta ja loiset. Zukille myönnettiin kunniatohtorin arvo Jyväskylän yliopistossa vuonna 2016.


title: Marlene Zuk

text: Zuk kiinnostui nuorena hyönteisistä. Hän aloitti opiskelut Kalifornian yliopistossa pääaineenaan englanti, mutta päätti siirtyä biologiaan.


title: Marlene Zuk

text: Vuonna 1982 Zuk ja W. D. Hamilton ehdotti seksuaalivalinnalle uuden hypoteesin, n.s. "hyvien geenien" hypoteesin, joka muun muassa selittää, miksi naaraat suosivat terveiltä vaikuttavia koiraita. Zuk suoritti tohtorintutkinnon Michiganin yliopistossa vuonna 1986. Väitöskirjassaan hän kuvaili sirkkojen seksuaalivalintaa ja loisten vaikutusta siihen. Hän siirtyi Kalifornian yliopistoon vuonna 1989. Huhtikuussa 2012, Zuk ja hänen miehensä John Rotenberry siirtyi Minnesotan yliopistoon, jossa he molemmat toimivat.


title: Marlene Zuk

text: Zukin tutkimuksen kohteet ovat seksuaalisen käyttäytymisen kehitys (erityisesti loisten vaikutus seksuaalivalintaan), partnerinvalinta ja eläinten käyttäytyminen. Zuk on usein kirjoittanut ja luennoinut feminismstä ja naisten roolista tieteessä. Zuk on kritisoinut kivikauden ruokavaliota.


title: Marlene Zuk

text: Zuk on kirjoittanut muun muassa:


title: Helena Lehtelä

text: Helena Lehtelä-Mennander (14. maaliskuuta 1941 Lohja – 21. tammikuuta 2018 Helsinki) oli suomalainen viulutaiteilija ja näyttelijä. Hän tuli tunnetuksi Tesvision ja Mainostelevision musiikkiohjelmista, jossa hän esiintyi kokonpanolla Trio Lehtelä yhdessä isänsä Toivo Lehtelän ja siskonsa Ritvan kanssa. Lehtelä-Mennander esiintyi myös kolmessa elokuvassa.


title: Katharine Rayner

text: Katharine Ann Rayner (o.s. "Johnson"; nimi esiintyy myös muodossa "Katharine J. Rayner"; s. , Yhdysvallat) on yhdysvaltalainen perijätär, miljardööri ja hyväntekijä. Hän on tukenut miljoonien dollarien lahjoituksillaan muun muassa New Yorkin kaupunginkirjastoa, ja toimii myös rintasyövän tutkimuksen ja eläinten suojelun puolesta.


title: Katharine Rayner

text: Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 178. rikkaimmaksi ihmiseksi (jaettu sijoitus) ja 13. rikkaimmaksi naiseksi. Tuolloin hänen omistustensa arvo oli 8,7 miljardia dollaria. Tämä omistus oli peräisin lähinnä hänen äidiltään Anne Cox Chambersilta (s. 1.12.1919) peritystä noin 17 prosentin osuudesta tietoliikenteeseen, mediaan ja autokauppaan keskittynyttä Cox Enterprises -konsernia. Vastaavan prosenttiosuuden perivät myös hänen veljensä James Chambers ja siskonsa Margaretta Taylor. Äitinsä tavoin Katharine Rayner ja hänen sisaruksensa eivät ole olleet erityisen aktiivisesti mukana perimänsä yrityskonsernin liiketoiminnassa. Sen sijaan hänen serkkunsa Jim Kennedy johtaa konsernin hallitusta puheenjohtajana.


title: Katharine Rayner

text: Hän on ollut naimisissa kahdesti. Ensimmäisen avioliiton hän solmi vuonna 1984 Jesse Kornbluthin kanssa; liitto päättyi eroon. Jälkimmäinen avioliitto on William P. Raynerin kanssa.


title: Harjashäntäkaniinikenguru

text: Harjashäntäkaniinikenguru eli tupsukaniinikenguru ("Bettongia penicillata") on äärimmäisen uhanalainen rottakengurulaji. Se oli levinnyt laajalle eurooppalaisten kolonisaatioiden aikaan, mutta on nykyään rajoittunut Länsi-Australian lounaisosiin.


title: Harjashäntäkaniinikenguru

text: Harjashäntäkaniinikengurun ruumiin pituus on 30–38 senttiä ja hännän 29–36 senttiä. Se painaa 0,8–1,8 kiloa. Hännän yläpuolta pitkin kulkee mustaturkkinen harja. Harjashäntäkaniinikengurun ravinnosta 90 prosenttia koostuu sienistä, joita se kaivaa öisin metsien maaperästä. Lisäksi se syö juuria, sipuleita, mukuloita ja matoja. Laji viettää päivät puun kuoresta, lehdistä ja ruohosta tehdyssä suuressa, kupumaisessa pesässä.


title: Harjashäntäkaniinikenguru

text: Nisäkäsnimistötoimikunnan ehdotus lajin uudeksi suomenkieliseksi nimeksi on "pörhöhäntäkenguru".


title: Leonarda Cianciulli

text: Leonarda Cianciulli (18. huhtikuuta 1894 – 15. lokakuuta 1970) oli italialainen sarjamurhaaja, joka tunnetaan myös nimellä "Correggion saippuantekijä" ("la Saponificatrice di Correggio"). Leonarda murhasi kolme naista vuosina 1939 ja 1940 ja teki heidän ruumiistaan saippuaa ja teekakkuja.


title: Sandra Knapp

text: Sandra Diane Knapp (s. 1956) on  englantilainen kasvitieteilijä. Hän on Lontoon Natural History Museumin kasvitieteellisen osaston johtaja. Hän on myös National Geographic Societyn Global Exploration Fundin asiantuntijajäsen. Lokakuussa 2014 hän esiintyi BBC Radio 4:n ohjelmassa "Museum of Curiosity."


title: Sandra Knapp

text: Knapp kasvoi Los Alamosissa, New Mexicossa, jossa hänen isänsä oli ydinfyysikkona ja hän oli lapsuutensa tutkijoiden ympäröimänä, ja että hänen vanhempansa tukivat aina hänen työtään. Hän kertoi The Independent -lehdelle antamassaan haastattelussa että se vaikutti häneen paljon, sekä myös hänen kolmeen nuorempaan sisareensa jotka kaikki ovat myös tutkijoita, fyysikko, meteorologi sekä matemaatikko.


title: Fernico

text: Fernico on metalliseos, joka koostuu raudasta, nikkelistä ja kuparista. Metalliseos on magneettinen. Fernicoa voidaan käyttää johdoissa. Sen lämpölaajenemisominaisuudet ovat lähellä lasia, joten sitä käytetään hehkulampuissa lasien ja metallien välisissä liitoksissa.


title: Darja Nikolajevna Saltykova

text: Darja Nikolajevna Saltykova (, 1730 – 27. joulukuuta 1801), oli venäläinen aatelisnainen, sadisti ja sarjamurhaaja, joka tunnetaan myös lempinimellä Saltytšiha (Салтычиха). Darja kidutti ja murhasi yli sata maaorjaa, suurimmaksi osaksi tyttöjä ja naisia. Häntä on usein verrattu unkarilaiseen Erzsébet Báthoryyn.


title: Miyuki Ishikawa

text:
Miyuki Ishikawa (石川 ミユキ|, "Ishikawa Miyuki") oli japanilainen kätilö ja sarjamurhaaja. Hänen uhriensa kokonaisluvun on arvioitu olevan 85:n ja 169:n välillä; yleisin arvio on 103.
Tiettävästi yksikään toinen japanilainen sarjamurhaaja ei ole yltänyt Miyukin uhrilukuun. Miuyki työskenteli Kotobuki-lastensairaalan johtajana ja hän oli kokenut kätilö.


title: NHL:n varaustilaisuus 2018

text: NHL:n varaustilaisuus 2018 oli järjestyksessään 56. . Se järjestettiin 22.–23. kesäkuuta 2018 American Airlines Centerissä, Dallasissa. Buffalo Sabres varasi odotetusti varaustilaisuuden ensimmäisellä vuorolla ruotsalaisen Rasmus Dahlinin. Dahlin oli maansa ensimmäinen ykkösvaraus sitten vuoden ja Mats Sundinin.


title: NHL:n varaustilaisuus 2018

text: Varaustilaisuudessa varattiin myös ensimmäistä kertaa englantilaissyntyinen pelaaja, kun Arizona Coyotes varasi Liam Kirkin seitsämännellä kierroksella numerolla 189.


title: NHL:n varaustilaisuus 2018

text: Jääkiekkoilijat, jotka ovat syntyneet 1. tammikuuta 1998 ja 15. syyskuuta 2000 välisenä aikana, olivat varattavissa vuoden 2018 NHL:n varaustilaisuudessa. Lisäksi varattavissa olivat vuonna 1997 syntyneet varaamattomat ei-pohjois-amerikkalaiset pelaajat sekä varatut pelaajat, jotka eivät olleet allekirjoittaneet sopimusta NHL-joukkueen kanssa ja ovat syntyneet 30. kesäkuuta 1998 jälkeen.


title: NHL:n varaustilaisuus 2018

text: Kaudesta 2012–2013 lähtien kaikilla joukkueilla, jotka eivät selviä , on ”painotettu” mahdollisuus saada varaustilaisuuden ensimmäinen vuoro nimiinsä. Uusimmat painotusarvot ensimmäiseen varaukseen julkaistiin 28. maaliskuuta 2018. Kolmelle viimeiselle sijalle runkosarjassa sijoittuneelle annettiin seuraavanlaiset mahdollisuudet ensimmäiseen varaukseen:


title: NHL:n varaustilaisuus 2018

text:
Runkosarjan viimeiseksi sijoittunut joukkue: 18,5 %
Runkosarjan toiseksi viimeiseksi sijoittunut joukkue: 13,5 %
Runkosarjan kolmanneksi viimeiseksi sijoittunut joukkue: 11,5 %


title: NHL:n varaustilaisuus 2018

text: Varauslotto suoritettiin 28. huhtikuuta 2018 Torontossa.


title: NHL:n varaustilaisuus 2018

text: Lähde: NHL.com


title: Delphine LaLaurie

text: Delphine LaLaurie tai Madame LaLaurie, syntymänimeltään Marie Delphine de Macarthy (1780 – 7. joulukuuta 1842) oli New Orleansissa elänyt ranskankielisen Louisianan kreoliporvaristoon kuulunut sadisti ja toisinaan myös sarjamurhaajaksi luokiteltu seurapiirinainen. Madame LaLaurie kidutti ja monien arvioiden mukaan myös tappoi lukuisia mustia kotiorjia.


title: Delphine LaLaurie

text: LaLaurie nautti korkeasta sosiaalisesta asemasta kaupunkinsa seurapiireissä, kunnes 10. huhtikuuta 1834 hänen asunnossaan syttyi ullakkopalo, jonka oli sytyttänyt keittiössä lieteen kahlittu LaLaurien orjatar. Paloa sammuttamaan tulleet palomiehet löysivät ullakolta seitsemän kahlittua orjaa, joissa näkyi merkkejä kuukausia kestäneestä julmasta kidutuksesta. Kaksi orjista kuoli sittemmin saamiinsa vammoihin. Kun tapaus tuli yleiseen tietoon, raivostunut väkijoukko päätti ottaa oikeuden omiin käsiinsä, mutta LaLaurien oli onnistunut paeta perheineen kaupungista Ranskaan ennen kuin joukko ehti murtautua hänen taloonsa.


title: Delphine LaLaurie

text: Talo, jossa LaLaurie eli, on nykyisin New Orleansin ranskalaisen korttelin maamerkki.


title: Bullets

text: Bullets on suomalainen syksyllä 2018 Elisa Viihde -palvelussa alkava rikosdraamasarja, jonka on luonut Minna Virtanen ja Antti Pesonen. Myöhemmin sarja tullaan esittämään myös Elisan lisäksi MTV3:lla ja C Morella.


title: Bullets

text: Sarjan tarinassa peitetehtäviin erikoistunut Mari Saari (Krista Kosonen) soluttautuu Helsinkiin saapuvan vaarallisen terroristin Madina Taburovan (Sibel Kekilli) lähipiiriin.


title: Bullets

text: Sarjan esitykset alkavat 19. lokakuuta 2018.


title: Bullets

text: Sarjan pääkirjoittaja on Antti Pesonen, muina käsikirjoittajina ovat Kirsi Vikman ja Matti Laine. Sarjan pääohjaaja on Pete Riski. Antti J. Jokinen on ohjannut Brysselissä kuvatun materiaalin. Sarjan pääkuvaaja on Rauno Ronkainen, muut kuvaajat ovat Jean-Noël Mustonen sekä Max Smeds.


title: Bullets

text: Sarjan kuvaukset alkoivat Brysselissä joulukuussa 2017 ja vuoden 2018 alussa kuvaukset siirtyivät Helsinkiin. Kuvaukset päättyivät Georgiassa toukokuussa 2018.


title: Bullets

text: Sarja on yhteistuotanto saksalaisen Nadconin ja belgialaisen Lunamine/Lumiérin kanssa. Sarjan maailman levityksestä vastaa Sky Vision.


title: Bullets

text: Sarjasta esitettiin otteita ensi kertaa maailmalle MIP Drama Buyers' Summit tilaisuudessa 8. huhtikuuta 2018, jonne valittiin kuusi mielenkiintoista sarjaa ympäri maailmaa. Bullets palkittiin Coup de Coeur -palkinnolla.


title: Alcalá Galiano (1930)

text: Alcalá Galiano (runkonumero AG) oli Espanjan laivaston vuonna 1930 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa.


title: Alcalá Galiano (1930)

text: Alus tilattiin Sociedad Española de Construcción Navalilta Cartagenasta. Alus otettiin palvelukseen 23. syyskuuta 1931.


title: Alcalá Galiano (1930)

text: Alus poistettiin palveluksesta 29. lokakuuta 1963.


title: Almirante Miranda (1931)

text: Almirante Miranda (runkonumero AM) oli Espanjan laivaston vuonna 1931 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa.


title: Almirante Miranda (1931)

text: Alus tilattiin Sociedad Española de Construcción Navalilta Cartagenasta. Alus otettiin palvelukseen 1936.


title: Almirante Miranda (1931)

text: Alus poistettiin palveluksesta 23. maaliskuuta 1970.


title: Gravina (1931)

text: Gravina (runkonumero G) oli Espanjan laivaston vuonna 1931 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Federico Carlos Gravina y Nápolin mukaan.


title: Gravina (1931)


title: Gravina (1931)


title: Escaño (1932)

text: Escaño (runkonumero E) oli Espanjan laivaston vuonna 1932 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Don Antonio de Escaño Garcían mukaan.


title: Escaño (1932)


title: Escaño (1932)

text: Alus poistettiin palveluksesta 11. lokakuuta 1963.


title: Ulloa (1933)

text: Ulloa (runkonumero UA) oli Espanjan laivaston vuonna 1933 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Antonio de Ulloa y de la Torre-Giraltin mukaan.


title: Ulloa (1933)

text: Alus tilattiin Sociedad Española de Construcción Navalilta Cartagenasta. Alus otettiin palvelukseen 1937.


title: Ulloa (1933)

text: Alus poistettiin palveluksesta 3. joulukuuta 1963.


title: Tanya Hope

text: Tanya Hope on intialainen näyttelijä, joka esiintyy eteläintialaisissa elokuvissa. Hope aloitti uransa mallina ja hänet valittiin Miss Intia Kolkataksi 2015. Hän oli finalisti Femina Miss Intia -kilpailussa 2015. Vuonna 2016 hän teki elokuvadebyyttinsä elokuvassa Appatlo Okadundevadu.


title: Jorge Juan (1933)

text: Jorge Juan (runkonumero JJ) oli Espanjan laivaston vuonna 1933 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Jorge Juan y Santacilian mukaan.


title: Jorge Juan (1933)


title: Jorge Juan (1933)

text: Alus poistettiin palveluksesta 6. huhtikuuta 1959.


title: Císcar (1933)

text: Císcar (runkonumero CR) oli Espanjan laivaston vuonna 1933 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa.


title: Císcar (1933)


title: Císcar (1933)

text: Alus poistettiin palveluksesta 18. lokakuuta 1957.


title: Takako Nishizaki

text: Takako Nishizaki (; s. 14. huhtikuuta 1944) on japanilainen viulisti.


title: Takako Nishizaki

text: Nishizaki suoritti viulunsoiton opintoja ensimmäisenä henkilönä Suzuki-metodilla; hänen isänsä Shinji Nishizaki teki kyseisen oppimistavan kehittämisessä yhteistyötä Shinichi Suzukin kanssa. Debyyttinsä Takako Nishizaki teki 9-vuotiaana. Hänen opettajanaan oli Broadus Erle ensin Japanissa ja sittemmin Yalen yliopistossa. Nishizaki viimeisteli viulunsoiton opintonsa Juilliard Schoolissa Joseph Fuchsin johdolla ja voitti vuonna 1967 toisen palkinnon kansainvälisessä Leventritt-kilpailussa, jonka voitti Pinchas Zukerman.


title: Takako Nishizaki

text: Vuonna 1974 Nishizaki asui Hongkongissa, ja hän ansioitui esiintymisillään Kiinassa. Hän meni naimisiin liikemies Klaus Heymannin kanssa. Hän on levyttänyt Marco Polo - ja Naxos-levymerkeille. Hänen levytystensä joukossa on viulukirjallisuuden merkkiteoksia, mutta hän on myös levyttänyt sellaisia viuluteoksia, jotka levytysten sijaan tunnetaan paremmin konserteista ja opetuskäytöstä. Tästä esimerkkeinä voidaan mainita Chevalier de St-Georges'n, Charles August de Bériot'n, Louis Spohrin ja Joseph Joachimin teosten levytykset.


title: Jamie Luner

text: Jamie Michelle Luner (s. 12. toukokuuta 1971 Palo Alto, Kalifornia, Yhdysvallat) on yhdysvaltalainen näyttelijä. Hänen tunnetuimpia roolejaan on televisiosarjassa "Melrose Place", jossa hän näytteli Lexi Sterlingia vuosina 1997–1999. Luner on näytellyt myös useissa televisiosarjoissa kuten "Ensimmäisen asteen murha", "C.S.I." ja "NCIS Rikostutkijat".


title: Jamie Luner

text: Vuonna 2012 Luner esiintyi televisiosarjassa "Supernatural".


title: Riley Reid

text: Riley Reid (s. 9. heinäkuuta 1991 Miami Beach, Florida) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2011 ollessaan 19 vuotias. Vuoden 2014 AVN-gaalassa hän voitti ensimmäiset AVN-palkintonsa.


title: Angela White

text: Angela White (s. 4. maaliskuuta 1985 Sydney, Australia) on australialainen pornonäyttelijä, -ohjaaja ja -tuottaja, joka aloitti uransa vuonna 2003. Hänen kiinnostukseensa erotiikkaa kohtaan vaikuttivat yhteiskunnan negatiiviset näkemykset seksuaalisuudesta ja pornografiasta, mistä hän sai innoitteen tutkia australialaisen erotiikan naisnäyttelijöitä ja julkaisi tuloksensa sukupuolitutkimusopintojen Bachelor of Arts -opinnäytetyössään Melbournen yliopistossa. White esiintyi myös australialaisessa televisiosarjassa "Pizza", jossa hän näytteli pornonäyttelijää. White yritti myös poliittista uraa osallistumalla Sex Party-puolueen ehdokkaana Victorian osavaltion vaaleihin, mutta ei tullut valituksi.


title: Ricardo Pedro Chaves Pinto Filho

text: Ricardo Pedro Chaves Pinto Filho (6. elokuuta 1938 Capelinha, Brasilia – 1. huhtikuuta 2018 Pouso Alegre, Brasilia) oli brasilialainen katolisen kirkon arkkipiispa, joka kuului premonstratensseihin.


title: Ricardo Pedro Chaves Pinto Filho

text: Chaves Pinto Filho nimitettiin 14. maaliskuuta 1990 Leopoldinan hiippakunnan piispaksi, ja piispanvihkimyksensä hän sai 21. huhtikuuta. 16. lokakuuta 1996 Pinto Filho siirrettiin Pouso Alegren arkkipiispaksi, ja hän toimi virassa, kunnes jäi eläkkeelle 28. toukokuuta 2014.


title: Lana Rhoades

text: Lana Rhoades (s. 6. syyskuuta 1996 Chicago, Illinois) on yhdysvaltalainen pornonäyttelijä.


title: Marc Delafontaine

text:
Marc Abraham Delafontaine (31. maaliskuuta 1837/1838 Céligny – 1911) oli sveitsiläinen kemisti, joka havaitsi vuonna 1878 yhdessä Jacques-Louis Soretin kanssa ensimmäisenä alkuaine holmiumin spektroskooppisesti. Holmiumin pääasiallisena löytäjänä pidetty Per Teodor Cleve eristi sen kemiallisesti muista lantanoideista vuonna 1879.
Delafontaine opiskeli Jean Charles Galissard de Marignacin johdolla ja myöhemmin opetti Geneven yliopistossa mineralogian ja orgaanisen kemian professorina. Hän muutti vuonna 1870 Yhdysvaltoihin, jossa hän toimi toksikologisen kemian professorina Chicagossa ja myös avusti paikallista poliisia kemian tietoja vaativissa rikospaikkatutkinnoissa.


title: Marc Delafontaine

text: Delafontaine myös väitti löytäneensä uuden alkuaineen "decipiumin" tutkittuaan samarskiitti-mineraalia, mutta myöhemmin Paul-Émile Lecoq de Boisbaudran osoitti tämän olleen epäpuhdasta samariumia.


title: Charlotta (Ruotsin kuningatar)

text: Holstein-Gottorpin Hedvig Elisabet Charlotta (kuningattarena Charlotta; 22. maaliskuuta 1759 – 20. kesäkuuta 1818) oli saksalainen prinsessa, josta tuli Kaarle XIII:n puolisona Ruotsin kuningatar.


title: Charlotta (Ruotsin kuningatar)

text: Charlotta oli yksi kaikkien aikojen nuorimmista kuninkaallisista morsiamista Ruotsissa. Hän oli 15-vuotias mennessään naimisiin vuonna 1774 kymmenen vuotta vanhemman serkkunsa Kaarle-herttuan kanssa. Sulhanen oli kuningas Kustaa III:n veli. Kustaa III oli pitkään lapseton, joten hän rohkaisi Kaarlea avioitumaan pian ja huolehtimaan kruununperillisen tuottamisesta.


title: Charlotta (Ruotsin kuningatar)

text: Charlotta piti ahkerasti päiväkirjaa ja kirjoitti yli seitsemätuhatta sivua elämästään ensin teini-ikäisenä herttuattarena ja myöhemmin kuningattarena. Hän määräsi, ettei kukaan saisi lukea päiväkirjoja 50 vuoteen, ja ne julkaistiin vasta 1900-luvulla.


title: Cindy Sun

text: Cindy Sun (s. 23. tammikuuta 1990 Jyväskylä) on suomalainen pornonäyttelijä.


title: Ilona Prunyi

text: Ilona Prunyi (s. 1. toukokuuta 1941 Debrecen) on unkarilainen pianisti. Hän on levyttänyt enimmäkseen Naxokselle ja Hungarotonille. Hän on soittanut muun muassa hyvin tunnettujen säveltäjien vähemmän tunnettuja teoksia. Hän on myös esittänyt Leopold Godowskyn ja Erich Wolfgang Korngoldin tuotantoa sekä kamarimuusikkona Kurt Atterbergin, Vincent d'Indyn, Christian Sindingin ja Franz Berwaldin teoksia. Prunyi on esittänyt lukuisten unkarilaisten nykysäveltäjienkin teoksia, joskus ensimmäisenä.


title: Ilona Prunyi

text: Prunyi opiskeli Franz Liszt -akatemiassa Budapestissa; hänen keskeisimmät opettajansa siellä olivat András Mihály ja József Gát. Hän valmistui vuonna 1964 ja pysyi akatemiassa opettajan ominaisuudessa. Prunyin uran alkua viivästyttivät terveysongelmat, mutta vuonna 1974 hän piti virallisen debyyttikonserttinsa. Hänen uransa on painottunut pitkälti Unkariin, mutta hän on konsertoinut myös Englannissa, Kiinassa ja Kanadassa.


title: Ilona Prunyi

text: Prunyin levytysten joukossa ovat Sergei Rahmaninovin "Paganini-rapsodian" (1994) ja Ernő Dohnányin pianomusiikin (2000, 2004) tulkinnat. Myöhempiin tuotoksiin lukeutuu Stephen Hellerin pianomusiikista koostuva levytys (2006).


title: Eva Lovia

text: Eva Lovia (s. 29. toukokuuta 1989 Columbia) on yhdysvaltalainen pornonäyttelijä.


title: Anne Haney

text: Anne Ryan Haney (syntyjään Thomas; 4. maaliskuuta 1934 – 26. toukokuuta 2001) oli yhdysvaltalainen teatteri- ja elokuvanäyttelijä. Hän on ehkä parhaiten tunnettu rooleistaan sosiaalityöntekijä rouva Sellnerinä elokuvassa "Mrs. Doubtfire – Isä sisäkkönä" (1993) ja Greta-sihteerinä elokuvassa "Valehtelija, valehtelija" (1997).


title: Anne Haney

text: Haney oli syntynyt Memphisissä, Tennesseessä. Hän oli naimisissa televisiojohtaja John Haneyn kanssa, jonka hän tapasi opiskellessaan North Carolinan yliopistossa näyttelemistä. 1970-luvulla Haney alkoi esiintyä paikallisissa teattereissa ja mainoksissa. Hänen uransa alkoi 1970-luvun lopussa. Miehensä kuoleman jälkeen vuonna 1980 hän muutti tyttärensä kanssa Etelä-Kaliforniaan, missä hän jatkoi näyttelijän uransa. Haney oli näyttelijä Robert Reedin läheinen ystävä. Reedin sairastuttua paksusuolensyöpään hän ei laskenut sairauden loppuvaiheessa vierailulle muita kuin tyttärensä sekä ystävänsä, näyttelijä Anne Haneyn.


title: Anne Haney

text: Haney kuoli sydämen vajaatoimintaan 67-vuotiaana 26. toukokuuta 2001 . Hän ehti uransa aikana esiintyä noin 50 elokuvassa ja televisio-ohjelmassa 1980- ja 1990-luvuilla.


title: Megan Rain

text: Megan Rain (s. 13. kesäkuuta 1996 Palm Springs, Kalifornia) on yhdysvaltalainen pornonäyttelijä.


title: Bridgette B

text: Bridgette B (s. 15. lokakuuta 1983 Barcelona, Katalonia) on espanjalainen pornonäyttelijä.


title: Tursiannotko

text: Tursiannotko on myöhäisrautakautinen asuinpaikka Pirkkalassa, Pirkkalankylän alueella. Paikkaa on tutkittu arkeologisesti vuodesta 1999 lähtien, ja se on herättänyt huomiota etenkin hyvin säilyneiden myöhäisrautakautisten ja keskiaikaisten löytöjen vuoksi.


title: Tursiannotko

text: Arvion mukaan Tursiannotkossa on ollut yhtäjaksoista asutusta viikinkiajan alusta lähtien. Paikalta on tehty jopa 400-luvulle jaa. ajoittuvia löytöjä, mutta mitkään löytyneet rakenteet eivät tue näin varhaista ajoitusta.


title: Tursiannotko

text: Arkeologissa kaivauksissa on paljastunut 3–5 rakennuksen jäänteet, jotka ajoittuvat myöhäisrautakaudelta 1200-luvulle. Ainoa kokonaisuudessaan tutkittu rakennusjäänne on yksihuoneinen, savilattiainen hirsitupa. Radiohiiliajoituksen perusteella rakennus on ajoitettu 800–900-luvuille, viikinkiajan alkupuolelle tai keskivaiheille. Kaivauksen aikana rakennusjäännöksen sisältä löytyi mahdollinen kiuasuunin perustus, mikä tekisi löydöstä Suomen vanhimman tunnetun kiukaan. Toisen tutkitun hirsirakenteisen rakennuksen jäännös ajoittuu 1000-luvulta 1100-luvulle, siis viikinkiajan loppuun tai ristiretkiajan alkuun.


title: Tursiannotko

text: Tursiannotkon asuinpaikka jatkoi kasvuaan keskiajalla, ja 1400-luvulle tultaessa siitä oli kasvanut Pirkkalankylän kylä. Ensimmäinen kirjallinen maininta kylästä on vuodelta 1442.


title: Tursiannotko

text: Maaperän otollisten säilymisolosuhteiden ansiosta Tursiannotkon luut ja luuesineet ovat säilyneet poikkeuksellisen hyvin. Vuoteen 2017 mennessä kaivauksilta on tunnistettu 1 560 luunkappaletta, joiden perusteella yleisin kotieläin alueella on ollut sika. Osa eläinten luista saattaa olle peräisin maagiseksi suojaukseksi tehdyistä rituaalikätköistä, kuten saviastioissa maahan haudatut kukon luut. Käsittelemättömien luiden lisäksi Tursiannotkosta on löytynyt useita luuesineitä, kuten luisia nuolenkärkiä ja lusikoita.


title: Luz Casal

text: María Luz Casal Paz (s. 11. marraskuuta 1958 Boimorto, A Coruña, Espanja ), taiteilijanimeltään Luz Casal, on yksi Espanjan arvostetuimmista laulusolisteista. Hän menestyi kotimaassaan 1980-luvulla, minkä jälkeen myös kansainvälisesti, erityisesti Ranskassa. Hän teki kaksi kappaletta Pedro Almodóvarin elokuvaan "Tacones lejanos "(1991).Hän on myynyt yli 5 miljonaa levyä.


title: Peta Jensen

text: Peta Jensen (s. 24. joulukuuta 1990 Zephyrhills, Florida) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2014.


title: Romi Rain

text: Romi Rain (s. 12. tammikuuta 1988 Boston, Massachusetts) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2013.


title: Jessa Rhodes

text: Jessa Rhodes (s. 29. kesäkuuta 1993 Oregon) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2012.


title: Ytterbium(III)oksidi

text: Ytterbium(III)oksidi tai ytterbiumoksidi YbO on harvinaisen maametallin ytterbiumin epäorgaaninen yhdiste hapen kanssa. Se on eräs yleisimmistä ytterbiumin yhdisteistä ja on vanhastaan tunnettu triviaalinimellä "ytterbia". Se on valkeaa tai väritöntä kiinteää ainetta joka muodostaa kiderakenteeltaan kuutiollisia kiteitä. Yhdiste ei liukene veteen, mutta on lievästi hygroskooppista ja absorboi ilmasta vettä ja ammoniakkia.


title: Ytterbium(III)oksidi

text: Ytterbiumoksidia voidaan valmistaa joko suoraan alkuaineistaan tai hajottamalla ytterbiumkarbonaattia tai -oksalaattia kuumentamalla niitä yli 700 °C:n lämpötilaan (tässä reaktio oksalaatille):


title: Ytterbium(III)oksidi

text: Ytterbiumoksidia käytetään laserkiteiden valmistukseen, väriaineena lasien värjäyksessä, erikoismetalleissa, dielektisissä keraameissa sekä optisissa kuiduissa.


title: Ytterbium(III)oksidi

text: Ytterbium(III)oksidia voidaan pelkistää metallisella ytterbiumilla ytterbium(II)oksidiksi YbO.


title: Elisabetta Brusa

text: Elisabetta Brusa (s. 1954) on italialainen säveltäjä. Hän opiskeli sävellystä Milanon konservatoriossa Bruno Bettinellin sekä Azio Corghin johdolla ja valmistui vuonna 1980. Hän jatkoi opintojaan vielä Hans Kellerin johdolla vuoteen 1985 saakka. Vuonna 1982 Brusa voitti ensimmäisen palkinnon kansainvälisessä jousikvartettoja koskeneessa sävellyskilpailussa Washington DC:ssa.


title: Elisabetta Brusa

text: Brusa on lähes pelkästään orkesterimusiikin säveltäjä. Hän aloitti säveltämisen opettamisen vuonna 1980, ja vuonna 1985 hänestä tuli sävellyksen ja orkestroinnin professori Milanon konservatoriossa. Hän on naimisissa kapellimestari Gilberto Seremben kanssa. Brusan teoksia ovat Naxos-levymerkille levyttäneet Ukrainan kansallinen sinfoniaorkesteri ja Skotlannin kuninkaallinen kansallisorkesteri.


title: Ainsley Harriott

text: Ainsley Harriott (s. 28. helmikuuta 1957 Lontoo, Englanti, Yhdistynyt kuningaskunta) on brittiläinen kokki, juontaja ja viihdetaiteilija. Hänet tunnetaan BBC:n ruokaohjelmistaan "Can’t Cook, Won’t Cook" ja "Ready Steady Cook".


title: Ainsley Harriott

text: Harriott syntyi Lontoossa 28. helmikuuta 1957 pianistille ja laulajalle Chester Leroy Harriottille (1933–2013) ja hänen vaimolleen Peppylle. Molemmat vanhemmat syntyivät Jamaikalla. Harriott opiskeli Westminster Kingsway Collegessa.


title: Michaela Tabb

text: Michaela Tabb (s. 11. joulukuuta 1967 Bath, Englanti) on uransa päättänyt poolpelaaja sekä pool- ja snookertuomari.


title: Michaela Tabb

text: Tabb aloitti kilpauransa vuonna 1991 ja kuului Skotlannin kasipallomaajoukkueeseen vuosina 1992–2003. Hän toimi kapteenina, kun joukkue voitti Grand Slamin vuosina 1997 ja 1998. Henkilökohtaisissa kilpailuissa hän voitti Yhdistyneen kuningaskunnan mestaruuden vuonna 1997 ja Euroopan-mestaruuden vuonna 1998.


title: Michaela Tabb

text: Tabb aloitti tuomaroinnin poolin ammattilaiskisoissa vuonna 1997. Vuonna 2002 hän siirtyi snookertuomariksi, kun hän toimi tuomarina pääkiertueen Welsh Openissa. Seuraavana vuonna hän tuomitsi ensimmäisen maailmanmestaruusturnausottelunsa. Vuonna 2007 hänestä tuli ensimmäinen naistuomari pääkiertueturnauksen finaalissa ja vuonna 2009 pääsi hän tuomariksi maailmanmestaruuskilpailujen loppuotteluun. Toisen kerran hän oli MM-finaalissa vuonna 2012.


title: Michaela Tabb

text: Maaliskuussa 2015 Tabb riitautui raha-asioissa World Snooker Associationin kanssa ja irtisanoutui pääkiertueen tuomarin tehtävistä. Syynä oli, että hän ainoana pääkiertueen tuomarina ei saanut 1000 punnan bonusta. Tabb syytti organisaatiota sukupuolisesta syrjinnästä. Tapaus sovittiin kaksi päivää ennen oikeudenkäynnin alkamista. Sen jälkeen Tabb tuomaroi Snooker Legends Tourilla. Kesällä 2017 hän aloitti World Pool Seriesin päätuomarina.


title: Chevrolet Orlando

text: Chevrolet Orlando on tila-auto jota yhdysvaltalainen General Motors valmisti vuosina 2011–2018 Etelä-Koreassa, Venezuelassa, Venäjällä, Vietnamissa ja Uzbekistanissa . Sitä myytiin Chevrolet -brändin alla.


title: Cinzia Forte

text: Cinzia Forte on italialainen oopperalaulaja, äänialaltaan sopraano. Hän valmistui oppiaineinaan laulu ja pianonsoitto. Sittemmin hän on säännöllisesti esiintynyt johtavissa oopperataloissa Italiassa ja muualla Euroopassa. Hänen ohjelmistonsa on varsin laaja-alainen. Siihen sisältyy sopraano-osia muiden muassa oopperoissa "Figaron häät", "Così fan tutte", "Taikahuilu", "Varasteleva harakka", "La traviata", "Rigoletto", "Un ballo in maschera", "Carmen", "Orfeus Manalassa", "Phaedra", "Don Giovanni", "Madama Butterfly", "Turkkilainen Italiassa", "Orfeo ed Euridice" ja "Otello".


title: Emily Donelson

text: Emily Donelson (1. kesäkuuta 1807 Donelson, Tennessee – 19. joulukuuta 1836 Nashville, Tennessee) oli Rachel Jacksonin, Yhdysvaltain presidentti Andrew Jacksonin puolison veljentytär, Valkoisen talon emäntä ja "de facto" Yhdysvaltain ensimmäinen nainen vuosina 1829–1834. Emily Donelson ei ollut naimisissa presidentin kanssa.


title: Emily Donelson

text: Emily Donelson huolehti Valkoisessa talossa vieraista sekä presidentti Andrew Jacksonin perheenjäsenistä. Donelson kuoli 29-vuotiaana tuberkuloosiin.


title: Gunnel Engwall

text: Gunnel Engwall (s. 1942) on ruotsalainen romanisti ja professori. Hän on Tukholman yliopiston ranskan kielen ja klassisten kielten professori. Hänen kaksi keskeisintä tutkimusalaansa ovat kvantitatiivinen lingvistiikka ja August Strindbergin kirjailijantyön, lähinnä hänen ranskankielisten tekstiensä, tutkimus.


title: Gunnel Engwall

text: Engwall suoritti vuonna 1966 filosofian maisterin tutkinnon pääaineinaan ranskan ja latinan kielet. Hän suoritti filosofian tohtorin tutkinnon 1974, hänet valittiin ranskan kielen dosentiksi 1977 ja professoriksi 1989 Tukholman yliopistoon. Hän on tehnyt tutkimustyötä Yhdysvalloissa ja Ranskassa.


title: Gunnel Engwall

text: Engwall teki vuonna 1974 kvantitatiivisen lingvistiikan alan väitöskirjan "Fréquence et distribution du vocabulaire dans un choix de romans français" 25 ranskalaisen menestysromaanin sanastosta. Hän tutkii siinä romaanien sanaston lisäksi tilastollisia malleja sanojen frekvenssin ja sanaston rakenteen selvittämisessä. Tutkimuksen pohjalta hän on tehnyt frekvenssisanakirjan ja myös hyödyntänyt tutkimusta useissa artikkeleissa, ja sitä ovat käyttäneet myös useat muut tutkijat niin Ruotsissa kuin Ranskassakin.


title: Gunnel Engwall

text: Strindbergiä koskevalla tutkimusalalla hän on suuntautunut useaan suuntaan, muun muassa, tekstiedition, käännöstieteen ja toisen kielen oppimisen aloille. Strindberg-tutkimus on meneillään ja jatkuu vielä pitkään Strindbergin koottujen teosten parissa, johon on tekeillä tekstikriittiset kommentaarit, ja lisäksi hän tutkii Strindbergin käsikirjoituksia ja ranskankielisiä tekstejä.


title: Torrance (Kalifornia)

text: Torrance on kaupunki Los Angelesin piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden väestönlaskennassa 145 438.


title: Jessica Lutz

text: Jessica Lutz (s. 24. toukokuuta 1989 Thai) on sveitsiläinen jääkiekkoilija sekä lajin olympiamitalisti. Pelipaikaltaan hän on hyökkääjä.


title: Jessica Lutz

text: Lutz on edustanut Sveitsiä vuoden 2013 maailmanmestaruuskilpailuissa sekä Sotšin vuoden 2014 talviolympialaisissa. Lutz teki olympialaisissa kuudessa pelaamassaan ottelussa kaksi maalia sekä yhden syöttöpisteen. Sveitsi voitti turnauksen päätteeksi pronssia.


title: Caroline Ansink

text: Caroline Ansink (s. 8. elokuuta 1959 Amsterdam) on alankomaalainen säveltäjä ja musiikkipedagogi. Hän opiskeli Utrechtin konservatoriossa, jossa hänen huilunsoitonopettajanaan oli Abbie de Quant ja sävellysopettajanaan Joep Straesser. Valmistuttuaan hän soitti huilua Clara Schumann -orkesterissa Kölnissä ja työskenteli opetustehtävissä Utrechtin konservatoriossa.


title: Caroline Ansink

text: Vuonna 1992 Ansink ja toinen säveltäjä, Catharina van Rennes, olivat "I compose as a human being" -nimisen televisiodokumentin aiheina.


title: Caroline Ansink

text: Ansinkille on myönnetty erinäisiä palkintoja useissa eri maissa. Hänen tuotantoonsa kuuluu kamarimusiikkia sekä orkesteri- ja kuoroteoksia.


Arty (kuningatar)


title: Arty (kuningatar)

text: Arty oli Nubian kuningas ja Egyptin farao Shebitkun vaimo, joka eli 25. dynastian aikana 700-luvulla eaa.


title: Arty (kuningatar)

text: Arty oli kuningas Piyen tytär. Hänet tunnetaan Karnakista löytyneestä patsaasta Cairo Statue 49157. Hänen nimensä mainitaan Haremahketia esittävän patsaan jalustassa.


title: Arty (kuningatar)

text: Arty haudattiin El-Kurrun nekropoliin hautaan Ku.6.


title: Lee Miller

text: Lee Miller (alun perin Elizabeth Miller; ) oli yhdysvaltalainen valokuvaaja. Hänet tunnetaan muotivalokuvaajana sekä kuvajournalistina, joka dokumentoi toisen maailmansodan vaiheita. Miller kuvasi esimerkiksi Pariisin vapautumista, Lontoon pommituksia ja Dachaun ja Buchenwaldin keskitysleirejä. Miller oli naimisissa surrealistisen taiteilijan Roland Penrosen kanssa.


title: Lee Miller

text: Lee Miller oppi jo lapsena valokuvaamista isältään. Hän opiskeli valaistusta, puvustusta ja lavastusta Pariisissa vuodesta 1919 lähtien. Vuonna 1926 hän palasi New Yorkiin ja tapasi muotilehti "Voguen" julkaisijan Condé Nastin, jonka seurauksena hän sai töitä Voguen mallina. Työskenneltyään muutamia vuosia mallina Miller palasi Pariisiin, jossa hänestä tuli valokuvaaja Man Rayn oppilas, malli, yhteistyökumppani ja rakastaja.


title: Lee Miller

text: Toisen maailmansodan aikaan Miller asui Lontoossa miehensä, surrealistitaiteilijan Roland Penrosen kanssa. Hän kuvasi brittiläiselle Voguelle lontoolaisten arkea pommitusten keskellä. Heinäkuussa 1944 Miller lensi Normandiaan ja seurasi liittolaisten etenemistä kohti Berliiniä. Hän lähetti Englantiin valokuvia ja raportteja muun muassa Saint-Malon saarrosta ja Pariisin vapautumisesta. Miller oli mukana kuvaamassa kun liittoutuneet vapauttivat Buchenwaldin ja Dachaun keskitysleirit. Yhdessä "Life"-lehden kuvaajan David E. Schermanin kanssa Miller löysi Münchenistä Adolf Hitlerin asunnon. Scherman ja Miller kuvasivat toisensa kylpemässä Führerin kylpyammeessa sarjassa valokuvia, joita on kuvailtu provokatiivisena tapana dekonstruoida tämän valtaa ja asemaa Saksassa.


title: Lee Miller

text: Sodan jälkeen Miller vietti aikaa sodan runtelemassa Euroopassa ja kuvasi muun muassa Wienissä nälänhätään kuolevia lapsia sekä Unkarin pääministerin László Bárdossyn teloituksen.


title: Lee Miller

text: Myöhemmässä elämässään Miller ryhtyi gourmet-kokiksi ja keksi surrealistisia ruokalajeja kuten ”kukkakaalirinnat” ja kullalla kuorutettu kana.


title: Lee Miller

text: Sodan jälkeen Miller sairastui depressioon ja alkoholismiin. Hänen poikansa Antony Penrosen mukaan Miller kärsi posttraumaattisesta stressihäiriöstä.


title: Lee Miller

text: Miller kuoli vuonna 1977 Englannissa. Suurin osa hänen sotakuvistaan löytyi vasta hänen kuolemansa jälkeen Penrosen perheen talon vintiltä.


title: Erbium(III)oksidi

text: Erbium(III)oksidi tai erbiumoksidi ErO on harvinaisen maametallin erbiumin epäorgaaninen yhdiste hapen kanssa. Se on eräs yleisimmistä erbiumin yhdisteistä ja on vanhastaan tunnettu triviaalinimellä "erbia". Se on väriltään pinkkiä kiinteää ainetta joka muodostaa kiderakenteeltaan kuutiollisia kiteitä. Yhdiste ei liukene veteen juuri ollenkaan, mutta se absorboi ilmasta vettä ja hiilidioksidia. Se reagoi happojen kanssa muodostaen muita erbiumin +III hapetusluvun yhdisteitä.


title: Erbium(III)oksidi

text: Ensimmäisenä erbiumoksidia valmisti ruotsalainen kemisti Carl Gustav Mosander vuonna 1843 Tukholmassa. Alkuaine erbium löydettiin oksidin perusteella. Mosanderin oksidi oli tosin epäpuhdasta ja siitä eroteltiin myöhemmin ytterbiumoksidia, mikä johti alkuaine ytterbiumin löytämiseen vuonna 1878.


title: Erbium(III)oksidi

text: Erbiumoksidia syntyy metallisen erbiumin tummuessa hitaasti ilmakehän hapen vaikutuksesta:


title: Erbium(III)oksidi

text: Paitsi suoraan alkuaineistaan sitä saadaan hajottamalla erbiumkarbonaattia tai -oksalaattia kuumentamalla niitä yli 700 °C:n lämpötilaan (tässä reaktio oksalaatille):


title: Erbium(III)oksidi

text: Erbiumoksidilla on käyttöä douppausaineena laserkiteiden valmistuksessa. Erbiumlasereita käytetään lääketieteessä ja hammaslääketieteessä ja niiden aallonpituus on 2,9 mikrometriä.


title: Erbium(III)oksidi

text: Erbiumoksidia käytetään optisissa kuiduissa signaalien vahvistamiseksi. Tämä perustuu siihen, että se muuttaa muita aallonpituuksia informaatiota kuljettavan signaalin aallonpituudelle.


title: Erbium(III)oksidi

text: Sitä voidaan käyttää myös loisteaineena ja infrapunasäteilyä absorboivissa laseissa. Loisteaineena se muuttaa infrapunasäteilyn näkyväksi vihreäksi valoksi. Tätä erbiumoksidin infrapunaa absorboivaa ominaisuutta käytetään joissain hitsaajien ja lasinpuhaltajien suojalaseissa.


title: Erbium(III)oksidi

text: Erbiumoksidia voidaan käyttää myös lasin, posliinin tai zirkonikiteiden värjäyksessä väriaineena sen tunnusomaisen pinkin värin vuoksi. Erbiumoksidilla värjättyä lasia käytetään aurinkolaseissa ja halvoissa koruissa.


title: Nina Waidacher

text: Nina Waidacher (s. 23. elokuuta 1992 Chur) on sveitsiläinen jääkiekkoilija, joka edustaa SWHL:ssä pelaavaa ZSC Lions Frauenia. Pelipaikaltaan Waidacher on hyökkääjä ja hän laukoo oikealta.


title: Nina Waidacher

text: Waidacher on kolminkertainen Sveitsin mestari. Ensimmäisen mestaruutensa hän voitti ZCS Lions Frauenin paidassa kauden 2010–2011 päätteeksi. Tämän jälkeen hän siirtyi Yhdysvaltoihin pelaamaan yliopistokiekkoa. Waidacher edusti St. Scholastican yliopistoa neljän kauden ajan vuoteen 2015 asti. Kahdella viimeisellä kaudellaan hän oli joukkueen kapteeni.


title: Nina Waidacher

text: Kaudeksi 2015–2016 Waidacher palasi Lionsiin, jossa voitti heti paluukaudella mestaruuden tehtyään 17 runkosarjaottelussa tehot 17+17=34 sekä seitsemässä pudotuspeliottelussa tehot 3+6=9. Myös seuraavalla kaudella joukkue voitti mestaruuden Waidacherin tehtyä 18 ottelussa 48 tehopistettä, jotka oikeuttivat liigan pistepörssin kolmanteen sijaan.


title: Nina Waidacher

text: Waidacher on edustanut Sveitsin maajoukkuetta maailmanmestaruuskilpailuissa kolmesti vuosina 2012, 2015 ja 2016. Hänen ensimmäisellä edustuskerrallaan joukkue voitti pronssia. Waidacher on voittanut Sveitsin paidassa myös olympiapronssia vuonna 2014. Hän oli olympiajoukkueessa mukana myös vuonna 2018.


title: Tikanoja

text: Tikanoja on sukunimi, joka on muun muassa seuraavilla suomalaisilla henkilöillä:


title: Amon-jumalan vaimo

text: Amon-jumalan vaimo (egypti: "ḥm.t nṯr n ỉmn") oli muinaisessa Egyptissä Amonin kultin korkea-arvoisin papitar. Kultti keskittyi Thebaan Ylä-Egyptiiin 25. ja 26. dynastian aikana. Amon-jumalan vaimon virka ei ollut vain uskonnollinen, vaan sillä oli myös poliittista merkitystä, joten virka oli erittäin merkittävä.


title: Kendra Lust

text: Kendra Lust (s. 18. syyskuuta 1978 Madison Heights, Michigan) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2012. Etniseltä taustaltaan hän on kanadanranskalainen ja italialaistaustainen.


title: Lillevi Richardtson

text: Lillevi Richardtson (1919 Turku, Suomi – 2006 Ruotsi) oli suomalaissyntyinen ruotsalainen arkkitehti.


title: Lillevi Richardtson

text: Lillevi Richardtsonin vanhemmat olivat arkkitehti Albert ja Elsa Maria Richardtson. Hän asui lapsuutensa Suomessa. Hän opiskeli arkkitehdiksi Helsingin Teknillisessä korkeakoulussa Helsingissä. Valmistuttuaan hän muutti Ruotsiin, ensin Tukholmaan, mutta muutti pian Örebrohon ja aloitti vuonna 1950 kaupunkisuunnitteluvirastossa Örebron kaupungin rakennuslautakunnassa, jossa hän työskenteli siihen asti, kunnes jäi eläkkeelle 1983.


title: Lillevi Richardtson

text: Richardtson oli innokas valokuvaaja, ja hän luovutti laajan valokuvakokoelmansa Örebron kaupunginarkistoon. Hän osallistui vuonna 1976 ilmestyneen kirjan "Örebro Teater" valmisteluun.


title: Lillevi Richardtson

text: Richardtson kirjoitti partiolaisille "Patrulledarens idé-bok för Finlands svenska flickscoutförbund" (1946, "Vartionjohtajan vihjekirja", suom. Kaarina Ranta, Suomen Partiotyttöjärjestö ry, 1946).


title: Jynx Maze

text: Jynx Maze (s. 6. lokakuuta 1990 Long Beach) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2010.


title: Brooklyn Chase

text: Brooklyn Chase (s. 14. maaliskuuta 1985 San Diego, Kalifornia) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2012.


title: Abigail Mac

text: Abigail Mac (s. 2. kesäkuuta 1988 Baltimore, Maryland) on yhdysvaltalainen pornonäyttelijä, joka aloitti uransa vuonna 2012.


title: Katrina Jade

text: Katrina Jade (s. 31. lokakuuta 1991 Kalifornia) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2014.


title: Salima Ikram

text: Salima Ikram (s. 1965) on egyptologian professori Kairon American University in Cairossa. Ikram on ottanut osaa lukuisiin arkeologisiin hankkeisiin Egyptissä, ja hänet tunnetaan useista muinaista Egyptiä käsittelevistä kirjoista. Ikram on myös suosittu vieras muinaista Egyptiä käsittelevissä televisio-ohjelmissa.


title: Salima Ikram

text: Ikram syntyi Lahoressa Pakistanissa vuonna 1965. Hän kiinnostui egyptologiasta käydessää 9-vuotiaana Egyptissä. Ikram opiskeli egyptologiaa ja arkeologiaa Yhdysvalloissa Bryn Mawr Collegessa Pennsylvaniassa ja jatkoi opintojaan Cambridgen yliopistossa, mistä hän valmistui filosofian tohtoriksi.


title: Jillian Janson

text: Jillian Janson (s. 23. toukokuuta 1995 Minneapolis, Minnesota) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2014.


title: A.J. Applegate

text: A.J. Applegate (s. 23. syyskuuta 1989 Massapequa) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2012.


title: A.J. Applegate

text: Ennen aikuisviihdeuraansa hän harrasti tanssia ja cheerleadingia.


title: Elisabet Itävaltalainen (1501–1526)

text: Elisabet Itävaltalainen (alkujaan Isabella, 1501–1526) oli Itävallan, Kastilian ja Aragonin prinsessa, josta tuli Kristian II:n puolisona Ruotsin, Tanskan ja Norjan kuningatar.


title: Elisabet Itävaltalainen (1501–1526)

text: Isabella kuului Habsburgien sukuun: hänen vanhempansa olivat Kastilian kuningas Filip Komea ja Johanna Mielipuoli. Keisari Kaarle V oli hänen veljensä.


title: Elisabet Itävaltalainen (1501–1526)

text: Isabella tuli Kööpenhaminaan 14-vuotiaana vuonna 1515. Tanskalaiset alkoivat kutsua häntä Elisabetiksi. Elisabet ja Kristian saivat kuusi lasta, joista kolme kuoli aivan pieninä. Vuonna 1523 Kristian menetti valtansa, ja kuningasperhe pakeni sukulaisten luokse Alankomaihin. Heidän asuessaan Ghentissä Elisabet sairastui keuhkokuumeeseen ja kuoli vain 25-vuotiaana.


title: Chanel Preston

text: Chanel Preston (s. 1. joulukuuta 1985 Fairbanks, Alaska) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2010. "Penthouse"-lehden kansikuvatyttönä hän oli maaliskuussa 2012.


title: Marguerite Pindling

text: Marguerite Pindling (s. 26. kesäkuuta 1932 Long Bay Cay, Bahama) on bahamasaarelainen yhteiskunnallinen vaikuttaja, joka aloitti heinäkuussa 2014 maan kenraalikuvernöörinä. Hän oli naimisissa pääministeri Lynden Pindlingin kanssa. Marguerite toimi itse tuolloin aktiivisesti miehensä kampanjoitsijana ja samaan aikaan keräsi varoja muun muassa Bahaman Punaiselle ristille.


title: Marguerite Pindling

text: Marguerite McKenzie syntyi vuonna 1932 Etelä-Androsin alueella. Hänen vanhempansa olivat Reuben ja Viola McKenzie. Marguerite oli yksi perheen 11 lapsesta.


title: Marguerite Pindling

text: Marguerite muutti vuonna 1946 siskonsa luokse Nassauun, missä hän kävi peruskoulunsa loppuun. Hän tapasi 1950-luvulla Lontoossa opiskelleen lakimiehen ja Bahamasaarten tulevan pääministerin Lynden Pindlingin, jonka kanssa hän meni naimisiin vuonna 1956. He saivat liittonsa aikana neljä lasta.


title: Marguerite Pindling

text: Marguerite Pindlingin mies Lynden valittiin kesäkuussa 1956 ensimmäisen kerran Bahaman parlamenttiin. Marguerite oli miehensä aktiivisempia kampanjoitsijoita, ja hän on kertonut kaksoiselämänsä alkaneen pian naimisiin menon jälkeen. Pindlingien ja muiden progressiivisen liberaalipuolueen kampanjointi tuotti tulosta. Puolue nousi valta-asemaan ja johdatti Bahamasaaret itsenäisyyteen.


title: Marguerite Pindling

text: Marguerite Pindling keskittyi itse hyväntekeväisyyteen ja oli vuosina 1976–1991 Bahaman Punaisen ristin varojenkeruukomitean puheenjohtaja. Kun Punainen risti päätti rakennuttaa uuden päämajan New Providenceen, Pindling oli auttamassa järjestöä keräämään 200 000 dollaria 800 000 dollaria maksaneesta rakennuksesta. Punaisen ristin lisäksi Pindling on ollut muun muassa keräämässä rahoja vammaistyölle.


title: Marguerite Pindling

text: Kuningatar Elisabet II löi 2007 Pindlingin Pyhän Mikaelin ja Pyhän Yrjön ritarikunnan suurristin ritariksi. Hän sai tunnustuksen vapaaehtoistyöstään sekä palveluistaan hyväntekeväisyydessä ja politiikassa.


title: Marguerite Pindling

text: Pindling toimi muutamia kertoja kenraalikuvernööri Arthur Foulkesin sijaisena, kun tämä oli ulkomailla. Hän olikin yksi ennakkosuosikkeja Foulkesin seuraajaksi. Kuningatar nimitti Pindlingin heinäkuussa 2014 Bahaman uudeksi kenraalikuvernööriksi.


title: Anikka Albrite

text: Anikka Albrite (s. 7. elokuuta 1988 Denver, Colorado) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2011.


title: Anikka Albrite

text: Albrite on myös esiintynyt australialaisessa kauhuelokuvassa nimeltään "Chimney or Pit" vuonna 2015.


title: Nina Genke-Meller

text: Nina Genke-Meller (1893 Kiova – 1954 Moskova) oli ukrainalais-venäläinen taidemaalari ja lavastaja.


title: Nina Genke-Meller

text: Genke-Mellerin isä oli alankomaalainen ja äiti venäläinen. Hän valmistui ylioppilaaksi Kiovassa vuonna 1912 ja työskenteli seuraavana vuonna opettajana. Hän opetti maantietoa, historiaa ja piirustusta. Kiinnostus taiteeseen heräsi ja hän aloitti taideopinnot Kiovassa vuonna 1914.


title: Nina Genke-Meller

text: Opiskelupaikkana oli Aleksandra Eksterin perustama studio ja edettyään opinnoissaan pidemmälle Genke-Meller työskenteli studiossa assistenttina vuodet 1915–1917. Vuodesta 1915 lähtien hän työskenteli yhdessä muiden taiteilijoiden kanssa Verbovkan kylän kansan keskuksessa taiteilijana. Kyseisessä kylässä työskenteli myös muita suprematismiin syntyyn vaikuttaneita taiteilijoita kuten Kazimir Malevitš ja Olga Rozanova. Vuonna 1915 järjestettiin Moskovassa etelävenäläisen modernin taiteen näyttely, johon Genke-Meller osallistui yhdessä Aleksandra Eksterin kanssa.


title: Nina Genke-Meller

text: Genke- Meller oli aktiivisesti mukana järjestämässä vuonna 1917 pidettyä järjestyksessä toista venäläisen nykytaiteen näyttelyä. Näyttely oli yleisömenestys. Seuraavana vuonna hän palasi Kiovaan, missä toimitti taidelehteä.


title: Nina Genke-Meller

text: Moskovaan Genke-Meller palasi vuonna 1924. Syynä oli perhetragedia, hänen vanhin lapsensa oli kuollut. Työpaikka löytyi N.P. Lamanovin studiosta, jossa hän suunnitteli tapetteja ja posliiniesineitä.


title: Falling

text: Falling on Machine Menin kappale ja single yhtyeen toiselta studioalbumilta "Elegies". Se julkaistiin 29. kesäkuuta 2005.


title: Falling

text: Kappale debytoi Suomen virallisen listan neljännellä sijalla, ja pysyi listalla yhteensä kolme viikkoa.


title: Riikka Noronen

text: Riikka Noronen (s. 23. marraskuuta 1982 Jyväskylä) on suomalainen jääkiekkoilija. Noronen on pelipaikaltaan keskushyökkääjä. Hän pelaa naisten mestaruus-sarjassa Ilveksessä kaudella 2017–2018. Aiemmin on Noronen pelannut JYP:ssä, Tapparassa sekä HPK:ssa. Noronen on toiminut myös HPK:n kapteenina. Myös "Cats"-joukkueessa (Jyväskylässä) pelannut Noronen on saavuttanut 3 kertaa Suomen mestaruuden.


title: Ebba-Stina Schalin-Hult

text: Ebba-Stina Arnoldsdotter Schalin-Hult (22. joulukuuta 1913 Tšernivtsi, Bukovina, Itävalta-Unkari – 3. lokakuuta 1999 Tukholma, Ruotsi) oli suomalais-ruotsalainen arkkitehti. Hän oli vuodesta 1942 naimisissa armédirektör Björn Hultin kanssa.


title: Ebba-Stina Schalin-Hult

text: Schalin-Hultin vanhemmat olivat rovasti Arnold Schalin ja Verna Andersin. Hän suoritti ylioppilastutkinnon Suomessa 1931, valmistui 1940 arkkitehdiksi Helsingin Teknillisestä korkeakoulusta ja opiskeli Kuninkaallisessa teknillisessä korkeakoulussa Tukholmassa 1943–1944. Hän työskenteli Helsingissä Rakennushallituksessa vuodesta 1938, Tampereen kaupungin kaupunginsuunnitteluvirastossa vuodesta 1940, Tukholmassa lääninarkkitehtivirastossa vuodesta 1943, intendenttinä Ruotsin rakennushallituksessa Tukholmassa vuodesta 1949, ja vuodesta 1952 hän oli arkkitehti Tukholman aluesuunnitteluvirastossa.


title: Martti Komulainen

text: Martti Enok Komulainen (s. 30. heinäkuuta 1912 Kajaani – 31. joulukuuta 1994 Helsinki) kapteeni (res.), TM (Helsingin yliopisto), pastori. Puoliso Rakel Alise Komulainen (o.s. Koskenranta). Kaksi lasta. Talvisodassa Komulainen toimi upseerina Kainuussa ja jatkosodassa pääosin Panssariprikaatin valistusupseerina jääkärikenraali Ruben Laguksen alaisena. Komulainen määrättiin jatkosodan päätyttyä 2. ye-upseerin tehtävään organisoimaan aseiden hajavarastointi (n.s. asekätkentä) Pohjois-Uudenmaan suojeluskuntapiirin alueella, jonka palveluksessa Komulainen oli toiminut aiemmin. Eversti Matti Lukkarin kirjassa "Asekätkentä" on Komulaisen toiminnasta oma lukunsa. Hän oli Valpon vankina yhteensä 17 kk. Siviilityönsä Komulainen suoritti Lappeen seurakunnassa 1946-1976 ollen vuodesta 1956 lähtien seurakunnan kirkkoherra. Hän oli kokoomuksen valitsijamies vuoden 1956 presidentinvaalissa.


title: Susan Solomon

text: Susan Solomon (s. 19. tammikuuta 1956 Chicago, Illinois, Yhdysvallat) on yhdysvaltalainen ilmakehäkemisti ja klimatologi, joka todisti 1980-luvulla CFC-yhdisteiden vaikutuksen otsonikatoon.


title: Susan Solomon

text: Susan Solomon syntyi Chicagossa vuonna 1956. Hän kiinnostui tieteestä jo lapsena katseltuaan television tiedeohjelmia, kuten "Meren salaisuuksia". High school -aikana Solomon sijoittui kolmanneksi kansallisessa tiedekilpailussa. Hänen projektinsa mittasi hapen määrää kaasuseoksissa.


title: Susan Solomon

text: Solomon opiskeli Illinois Institute of Technologyssä kemiaa ja suoritti 1977 alemman korkeakoulututkinnon. Hän jatkoi opintojaan Kalifornian Berkeleyn yliopistossa, mistä hän valmistui tohtoriksi vuonna 1981.


title: Susan Solomon

text: Valmistuttuaan Solomon pääsi tutkijaksi Yhdysvaltain valtameri- ja ilmakehävirasto NOAA:n aeronomialaboratorioon Boulderiin. Hänen tutkimuksensa suuntautui alkuun yläilmakehän otsonin tietokonemallintamiseen.


title: Susan Solomon

text: Vuonna 1985 ilmestyivät ensimmäiset raportit Etelämantereen päällä olevan otsonikerroksen nopeasta ohenemisesta. Otsonikadon syytä ei tiedetty, ja monet tieteilijät halusivat lähettää Antartikselle laitteita mittaamaan ilmakehän otsoni- ja typpidioksidipitoisuuksia. Solomon ilmottautui vapaaehtoiseksi, ja hän johti tutkimusmatkaa, joka oli Etelämantereella syksyllä 1986. Solomon uskoi, että CFC-yhdisteet olivat syynä otsonikatoon. Toisen tutkimusmatkansa Solomon teki vuonna 1987, jolloin hän keräsi ryhmineen tarpeeksi todistusaineistoa vahvistamaan, että CFC-yhdisteiden hajoaminen ilmakehässä aiheutti otsonikatoa.


title: Susan Solomon

text: Solomonin tutkimustyö suuntasi Etelämantereelta Arktikselle. Hänen tutkimuksensa pohjoisnavan otsonikerroksen aukosta, joka oli pienempi kuin Etelämantereella, on auttanut todistamaan, että tulivuoret voivat voimistaa CFC-yhdisteiden otsonikerrosta tuhoavaa vaikutusta.


title: Susan Solomon

text: Solomon jätti vuonna 2011 NOAA:n työskenneltyään siellä 30 vuoden ajan. Hän siirtyi Massachusetts Institute of Technologyn ilmakehäkemian ja klimatologian professoriksi.


title: Susan Solomon

text: Solomon on saanut useita tunnustuksia. Hänelle on annettu muun muassa vuonna 1999 National Medal of Science, vuonna 2004 Blue Planet Prize ja vuonna 2018 Crafoord-palkinto. Hän oli 36-vuotiaana nuorin nainen, joka on valittu National Academy of Sciencesiin, kun hänet hyväksyttiin sinne vuonna 1992.


title: Hilda Petrie

text: Hilda Petrie (o.s. Urlin; 1871–1957) oli irlantilaissyntyinen egyptologi. Petrie osallistui elämänsä aikana useisiin arkeologisiin kaivauksiin Egyptissä ja Palestiinassa. Hänen miehensä oli tieteellisen arkeologian isänä pidetty egyptologi William Flinders Petrie.


title: Hilda Petrie

text: Petrie opiskeli alun perin geologiaa, mutta Flinders Petrie palkkasi hänet 25-vuotiaana taiteilijaksi kaivauksilleen. Pari avioitui, ja he työskentelivät loppuelämänsä yhdessä arkeologisissa hankkeissa.


title: Dorothy E. Denning

text: Dorothy E. Denning ( 12. elokuuta 1945 Grand Rapids, Michigan) on yhdysvaltalainen matemaatikko, tietoturvapioneeri ja -tutkija.


title: Dorothy E. Denning

text: 1970-luvun puolivälissä Denning piti Purduen yliopistossa Yhdysvaltojen ensimmäisiä tietoturvaan ja kryptografiaan liittyneitä yliopistokursseja ja hän on ehkä parhaiten tunnettu "A Lattice Model of Secure Information Flow" julkaisusta, joka loi 1976 teoreettisen pohjan yksisuuntaiseen tiedon etenemiseen perustuvan tietoturvan toteuttamiselle. Vuonna 1982 hän kirjoitti kirjan "Cryptography and Data Security" -oppikirjan, joka toimi alan perusteoksena julkisen avaimen salausten toteuttamisesta.


title: Dorothy E. Denning

text:
1980-luvulla Denning siirtyi yliopistosta yritysmaailmaan. Hän kehitti SRI Internationalilla pohjan nykyisille reaaliaikaisille tunkeutumisen havaitsemisjärjestelmille sekä toimi ohjelmistokehittäjänä Digital Equipment Corporationilla. DEC:ltä Denning siirtyi professoriksi Georgetownin yliopistoon. Nykään Denning toimii puolustusanalytiikan professorina Yhdysvaltain laivaston Naval Postgraduate School -opistossa.
Dorothy E. Denning syntyi Grand Rapidsissa Michiganissa ja on naimisissa Peter Denningin kanssa jonka hän tapasi muutettuaan Purduen yliopistossa.


title: Adeline Genée

text: Dame Adeline Genée (6. tammikuuta 1878 Hinnerup, Tanska – 23. huhtikuuta 1970 Esher, Englanti) oli tanssija, koreografi ja opettaja, joka toimi Royal Academy of Dancingin perustavana puheenjohtajana.


title: Adeline Genée

text: Genéen alkuperäinen nimi kokonaisuudessaan oli Anina Margarete Kirstina Petra Jensen. Hän oli maanviljelijän tytär, mutta 8-vuotiaana hänet adoptoi hänen setänsä, Alexander Genée, joka johti kiertävää balettiyhtiötä. Genée sai opetusta sedältään ja tämän vaimolta, Antonia Zimmermannilta, ja teki ensimmäisen esiintymisensä kymmenen vuoden iässä Kristianiassa (nykyisessä Oslossa), Norjassa. Tämän jälkeen hän siirtyi Berliiniin, jossa työskenteli oopperassa; sitten hän sai paikan Münchenissä, jossa esiintyi vuonna 1896 "Coppélia"-baletissa.


title: Adeline Genée

text: Genéen uran käännekohta koitti vuonna 1897, kun hän sai kutsun Lontoon Empire Theatrelta. Empire Theatre oli varsinaisesti musiikkisali, mutta suuri osa sen laajasta ohjelmistosta koostui baletista. Baletin johtajana toimi Katti Lanner. Genée esiintyi seuranneen vuosikymmenen aikana lukuisissa baleteissa, joiden joukossa oli hänen setänsä tuottama "Coppélian" esitys vuonna 1906.


title: Adeline Genée

text: Vuosina 1908–11 Genée matkusti kolme kertaa pidemmäksi aikaa Yhdysvalloissa, jossa hän esiintyi muiden muassa musikaaleissa "The Soul Kiss" (1908) ja "The Bachelor Belles" (1910). Hänen yhteistyönsä Empire Theatren kanssa päättyi vuonna 1909, jolloin hän esiintyi Giacomo Meyerbeerin oopperassa "Robert le Diable". Genée jatkoi satunnaista esiintymistä itse tuottamissaan baleteissa, joihin lukeutuivat "La Camargo" ja "La Danse"; molemmat vuodelta 1912. Vuonna 1912 Genée matkusti jälleen Yhdysvaltoihin, minkä jälkeen hän lähti myös Australiaan ja Uuteen-Seelantiin. Hänen viimeinen balettinsa oli "The Pretty Prentice" (1916). Tanssijana hän jäi eläkkeelle vuonna 1917.


title: Adeline Genée

text: Uransa loppua kohden Genée jäi jossain määrin Sergei Djagilevin "Ballets russes" -yhtiön toiminnan varjoon. Genée oli kuitenkin merkittävä hahmo kansallisen balettiperinteen kasvussa Englannissa. Vetäydyttyään tanssijanahän jatkoi toimintaansa muun muassa Royal Academy of Dancingin puheenjohtajana (1936–54). Vuonna 1950 hänestä tuli Brittiläisen imperiumin ritarikunnan Dame ensimmäisenä tällä tavoin kunnioitettuna tanssijana.


title: Peltosänkiö

text: Peltosänkiö ("Odontites vernus") on näivekasvien (Orobanchaceae) heimoon, sänkiöiden ("Odontites") sukuun kuuluva kasvilaji. Se on ruohovartinen, yksivuotinen ja matalakasvuinen kasvilaji. Peltosänkiö muistuttaa paljolti punasänkiötä ("Odontites vulgaris") ja lajit luetaan joskus yhdeksi lajiksi. Lajit eroavat toisistaan varren haaraisuuden sekä lehtien ja kukinnon ulkonäön perusteella. Suolasänkiö ("Odontites litoralis") eroaa peltosänkiöstä kukkien ulkonäön ja kasvupaikkojensa perusteella.


title: Peltosänkiö

text: Peltosänkiö voi kasvaa noin 20 cm korkeaksi. Varsi on joko kokonaan haaraton tai yläosastaan muutamaan kertaan haaroittunut. Haarat ovat kasvutavaltaan pystyjä. Lehdet ovat puikeita ja leveimmillään lähellä tyveä. Peltosänkiön kukinto on varren päässä oleva yksipuoleinen, tähkää muistuttava terttu. Kukintojen alimmat kukat ovat melko matalalla; kukinto alkaa seitsemännestä–yhdeksännestä nivelestä. Kukkien teriö on vaaleanpunainen sekä hienokarvainen, ja jokaisessa kukassa on yksi emi, jonka vartalo on kukan ylähuulta pidempi. Verhiönliuskat ovat kapeita, teräväkärkisiä ja suunnilleen hedelmän pituisia. Peltosänkiö kukkii kesä–heinäkuussa.


title: Peltosänkiö

text: Peltosänkiö kasvaa erilaisilla kulttuurivaikutteisilla kasvupaikoilla. Usein sitä tavataan ruispelloilta ja joutomailta.


title: YouTuben pääkonttorin ammuskelu 2018

text: YouTuben pääkonttorin ammuskelu 2018 tapahtui San Brunossa, Kaliforniassa 3. huhtikuuta 2018. Ainakin kolme loukkaantui. Teon naispuolinen epäilty Nasim Aghdam on kuollut. Hän väitti sosiaalisessa mediassa YouTuben sensuroineen hänen eläinten oikeuksia ja veganismia käsitteleviä videoitaan.


title: Suomukat

text: Suomukat ("Lathraea") on näivekasvien (Orobanchaceae) heimoon kuuluva pieni kasvisuku. Sukuun luetaan nykyisin kuuluvaksi neljä lajia, joiden lisäksi muutamien sukuun kuvattujen lajien taksonominen asema on toistaiseksi epäselvä.


title: Suomukat

text: Suomukat ovat yleisväritykseltään vaaleanpunertavia lehtivihreättömiä kasveja. Suomukat ovat monivuotisia ja niillä on vankka sekä suomuinen juurakko. Varsi on paksu, möyheä sekä kasvutavaltaan pysty ja siinä on suomumaisia lehtiä. Suomukoiden kukinto on tiivis, yksipuoleinen, nuokkuva ja tähkää muistuttava terttu. Kukkien teriö on kaksihuulinen; ylähuuli on punertava ja alahuuli on kolmiliuskainen. Emit ovat yksivartaloisia. Kukkien verhiö on neliliuskainen. Kukkien tyvellä on mesiäinen. Hedelmä on pähkylä, joissa on öljyinen elaiosomi.


title: Suomukat

text: Suomessa ja Ruotsissa tavataan vain yhtä suomukoiden sukuun kuuluvaa lajia: suomukka ("Lathraea squamaria").


title: Elaiosomi

text: Elaiosomi on kasvin hedelmässä tai siemenessä oleva lisäke, joka sisältää rasva-, proteiini- tai hiilihydraattipitoista ainetta. Elaiosomien tarkoituksena on houkutella muurahaisia kuljettamaan kasvin hedelmiä tai siemeniä ja levittämään näin kasvia uusille alueille. Muurahaiset käyttävät elaiosomien sisällön ravinnokseen, mutta tulevat samalla levittäneeksi kasvia kuljettaessaan hedelmiä tai siemeniä pesälleen.


title: Elaiosomi

text: Elaiosomeja voidaan jaotella useisiin eri tyyppeihin sen mukaan, mistä rakenteista ne ovat syntyneet. Elaiosomeja on useilla kasvilajeilla, ja elaiosomeja omaavia kasvilajeja on monissa eri kasviheimoissa. Elaiosomeja on esimerkiksi sinivuokolla ("Hepatica nobilis"), keltamolla ("Chelidonium majus"), kevätpiipolla ("Luzula pilosa") ja nuokkuhelmikällä ("Melica nutans").


title: Margaretta Taylor

text: Margaretta Taylor (o.s. "Johnson"; myös muodossa "Margaretta Johnson Taylor" tai "Margaretta J. Taylor"; s. , Yhdysvallat) on yhdysvaltalainen perijätär, miljardööri ja hyväntekijä. Hän on tehnyt miljoonien dollarien rahalahjoituksia muun muassa yhdysvaltalaisten jokien suojelutyöhön, Bronxin eläintarhan ja yliopistollisen lääketieteen oppilaitoksen hyväksi.


title: Margaretta Taylor

text: Maaliskuussa 2018 yhdysvaltalainen talousjulkaisu Forbes luokiteli hänet miljardöörilistallaan maailman 178. rikkaimmaksi ihmiseksi (jaettu sijoitus) ja 13. rikkaimmaksi naiseksi. Tuolloin hänen omistustensa arvo oli 8,7 miljardia dollaria. Tämä omistus oli peräisin lähinnä hänen äidiltään Anne Cox Chambersilta (s. 1.12.1919) peritystä noin 17 prosentin osuudesta media- ja autoteollisuuskonserni Cox Enterprisesia. Vastaavan prosenttiosuuden perivät myös hänen veljensä James Chambers ja siskonsa Katharine Rayner. Äitinsä tavoin Margaretta Taylor ja hänen sisaruksensa eivät ole olleet erityisen aktiivisesti mukana perimänsä yrityskonsernin liiketoiminnassa. Sen sijaan hänen serkkunsa Jim Kennedy johtaa konsernin hallitusta puheenjohtajana.


title: Margaretta Taylor

text: Margareetta Taylor on ollut naimisissa kolmesti (aviomiehet: James F. Granite, Dr. Alexander Taylor, ja Michael Rich) ja hänellä on kaksi lasta: tytär (Amanda) ja poika (Alexander). Alexander toimi operatiivisena johtajana (COO) Cox Enterprisesilla, ja siirtyi konsernin toimitusjohtajaksi vuoden 2018 alussa. Amanda Anne Cox Taylorin isä on edesmennyt James F. Granite.


title: Blair Parry-Okeden

text: Blair Parry-Okeden (s. ; Honolulu, Hawaii, Yhdysvallat) on taustaltaan yhdysvaltalainen perijätär, miljardööri ja hyväntekijä. Hän on asunut pitkään Australiassa (Scone, New South Wales) ja on saanut Australian kansalaisuuden.


title: Blair Parry-Okeden

text: Maaliskuussa 2018 yhdysvaltalainen talousjulkaisu Forbes luokiteli hänet miljardöörilistallaan maailman 108. rikkaimmaksi ihmiseksi (jaettu sijoitus) ja 11. rikkaimmaksi naiseksi. Tuolloin hänen omistustensa arvo oli 13 miljardia dollaria. Tämä omistus oli peräisin hänen äidiltään Barbara Cox Anthonylta (1922–2007) peritystä 25 prosentin osuudesta tietoliikenne-, media- ja autokauppakonserni Cox Enterprisesia. Hänen veljellään, Cox Enterprises -konsernin hallituksen puheenjohtajalla Jim Kennedyllä (James Cox Kennedy) on vastaava omistusosuus yhtiöstä.


title: Blair Parry-Okeden

text: Blair Parry-Okeden on suorittanut alemman korkeakoulututkinnon (B.A./B.Sc.) Denverin yliopistolla (University of Denver). Hän on eronnut (aviomies oli Simon Parry-Okeden) ja perheeseen kuuluu kaksi poikaa: Andrew ja Henry.


title: Lynn Harrell

text: Lynn Harrell (s. 30. tammikuuta 1944 New York, New York) on yhdysvaltalainen sellisti. Hänen isänsä oli baritoni Mack Harrell ja äitinsä viulisti Marjorie McAlister Fulton. 8-vuotiaana Harrell päätti opetella sellonsoittoa, jota hänelle opetti aluksi New Yorkin filharmonikkojen Heinrich Joachim. 12-vuotiaana Harrell muutti perheineen Texasin Dallasiin, jossa häntä opetti Lev Aronson. Denton High Schoolia käytyään hän opiskeli New Yorkin Juilliard Schoolissa Leonard Rosen johdolla. Myöhempiä opintoja hän suoritti Philadelphian Curtis Institute of Musicissa.


title: Lynn Harrell

text: Debyyttinsä Harrell teki vuonna 1961 New Yorkin filharmonikkojen kanssa Carnegie Hallissa. Hänen isänsä kuoli syöpään vuonna 1960 ja äitinsä auto-onnettomuudessa saamiinsa vammoihin 1962. Harrell toimi Clevelandin orkesterin ensimmäisenä sellistinä vuosina 1964–71. Tänä aikana hän ystävystyi James Levinen kanssa. Resitaalidebyyttinsä Harrell teki New Yorkissa vuonna 1971. Käännekohta uralla tapahtui vuonna 1975, jolloin Harrell voitti Avery Fisher -palkinnon. Sittemmin hän on luonut eri maanosiin ulottuvan uran. Hänen kymmenien levytystensä joukossa ovat tulkinnat Johann Sebastian Bachin soolosellosarjoista, Victor Herbertin sellokonsertosta nro 1 (ensimmäinen levytys), William Waltonin konsertosta ja Donald Erbin konsertosta. Grammy-palkinnot Harrell voitti Itzhak Perlmanin ja Vladimir Ashkenazyn kanssa Pjotr Tšaikovskin ja Ludwig van Beethovenin triojen levytyksistä.


title: Lynn Harrell

text: Harrell on soittanut Domenico Montagnanan (1720), Antonio Stradivariuksen (1673) ja Christopher Dungeyn (2008) rakentamilla selloilla.


title: Lynn Harrell

text: Harrell on voittanut lukuisia palkintoja uransa varrella. Hänen vaimonsa on viulisti Helen Nightengale, jonka kanssa hänellä on kaksi lasta, Hanna ja Noah. Harrell oli aiemmin naimisissa journalisti-kirjoittaja Linda Blandford-Katen kanssa; tästä avioliitosta syntyivät kaksoset. Harrell asuu Kalifornian Santa Monicassa.


title: Sara Jäggi

text: Sara Jäggi (s. 1975) on sveitsiläinen sopraano. Hän aloitti opintonsa pianistina Bernin musiikki- ja teatterikonservatoriossa, sai kandidaatin arvon ja jatkoi opintojaan sitten laulajana Haagin kuninkaallisessa konservatoriossa. Hän keskittyi varhaiseen musiikkiin, jonka laulajana hän saavutti maisterin arvonsa; hänen erikoisalakseen vakiintui saksalainen ja italialainen barokkiohjelmisto. Hänen opettajiaan ovat olleet Rita Dams, Jill Feldman, Michael Chance, Peter Kooy ja Ronald Klekamp.


title: Sara Jäggi

text: Jäggi on esittänyt lukuisiin eri genreihin, kuten oratorioon, kamarimusiikkiin ja oopperaan kuuluvia teoksia. Hän on saanut säännöllisesti kutsuja sellaisilta kokoonpanoilta kuin Collegium Vocale Gentiltä, Leipzigin barokkiorkesterilta, De Nederlandse Bachverenigingiltä, Combattimento Consort Amsterdamilta, Le Concert Lorrainilta ja Sette Vocilta. Hän on osallistunut tunnettuihin eurooppalaisiin festivaaleihin, kuten Festival Oude Muziekiin (Utrecht), Tage Alter Musikiin (Berliini) ja Festival van Vlaandereniin (Brugge). Jäggiä on kuultu säännöllisesti alankomaalaisissa radiolähetyksissä, ja hän on levyttänyt Leipzigin barokkiorkesterin kanssa Mittel-Deutscher-Rundfunkille.


title: Linda Jones

text: Linda Jones (14. joulukuuta 1944 Newark, New Jersey – 14. maaliskuuta 1972 Newark, New Jersey) oli yhdysvaltalainen rhythm and blues -laulaja. Hänen tyylinsä oli gospelvaikutteinen, ja hän aloittikin laulamisen kuuden vuoden iässä sisarustensa kanssa hengellisessä kokoonpanossa, Jones Singersissä. Teini-ikäisenä Jones aloitti rhythm and bluesin esittämisen. Ensimmäisen soololevytyksensä hän teki nimellä Linda Lane vuonna 1963. Kyse oli "Lonely Teardrops" -coveresityksestä.


title: Linda Jones

text: Jones tapasi tuottaja, lauluntekijä George Kerrin, jonka kanssa hän sai sopimuksen Loma Recordsilta vuonna 1967. Läpimurroksi muodostui single "Hypnotized", jonka mukaan myös nimettiin Jonesin albumi "Hypnotized" (1967). Hänet muistetaan yhä parhaiten albumin nimikkosinglestä. Myöhemmin Jones levytti Neptune Recordsille ja Turbo Recordsille. Suurimman menestyksensä muutamaan vuoteen hän saavutti vuonna 1972 voimakkaalla gospeltyylisellään coverillaan Jerry Butlerin kappaleesta "For Your Precious Love".


title: Linda Jones

text: Jones oli diabeetikko ja kuoli 27-vuotiaana sairautensa komplikaatioihin. Hänen tuotantoaan julkaistiin vielä postuumisti.


title: Adeline Boutain

text: Adeline Boutain (s. 1862, Machecoul, Ranska – 1946, Croix-de-Vie, Ranska) oli ranskalainen valokuvaaja. Hän oli kiinnostunut aiheista jotka liittyivät Ranskaan, ja kuvasi paljon kaupunki- ja merimaisemia, katunäkymiä, rakennuksia, nähtävyyksiä ja uskonnollisia sekä maallisia tapahtumia. Hänen valokuviaan käytettiin paljon postikortteina.


title: Adeline Boutain

text: Hän meni naimisiin 9. toukokuuta vuonna 1881, Machecoulissa hänen serkkunsa Yves Gaspard Boutainin kanssa, joka oli syntynyt Pornicissa 21.10.1855. He saivat kaksi kaksi lasta. Boutain kuoli Saint-Gilles-Croix-de-Viessä vuonna 1946.


title: Josefin Donat

text: Josefin Donat (s. 22. helmikuuta 1994 Leipzig) on saksalainen malli. Hänet kruunattiin Miss Universum Saksaksi 31. elokuuta 2014. Siten hän pääsi edustamaan maataan Miss Universum 2014 -kilpailuun, joka järjestettiin Miamissa 25. tammikuuta 2015. Hän jäi kuitenkin vaille sijoitusta. Donat on 1,65-metrinen. Varsinaiselta ammatiltaan hän on sairaanhoitaja; hän opiskeli Klinikum St. Georgissa, Leipzigissä.


title: Paulina Vega

text: Paulina Vega Dieppa (s. 15. tammikuuta 1993 Barranquilla) on kolumbialainen malli ja televisiojuontaja, joka valittiin Miss Kolumbiaksi vuonna 2013 ja Miss Universumiksi 2014. Hän on kaikkien aikojen toinen Miss Universum -kilpailun voittanut kolumbialainen nainen. Vuosina 2016–17 hän juonsi "A otro nivel" -ohjelmaa.


title: Paulina Vega

text: Vega on sydänlääkäri Rodolfo Vega Llamasin ja Laura Dieppan tytär. Hänellä on sisko Valentina. Hän on tenori Gastón Vegan lapsenlapsi; hänen isoäitinsä Elvira Susana Castillo Gómez valittiin Miss Atlánticoksi 1953.


title: Verónica Macamo

text: Verónica Nataniel Macamo Dlhovo (s. 13. marraskuuta 1957 Gaza) on mosambikilainen Frelimo-puolueen poliitikko. Hänet valittiin Mosambikin parlamentin ("Assembleia da República") puhemieheksi, jona hän aloitti toimintansa 12. tammikuuta 2010. Jo tätä aiemmin hän oli toiminut varapuhemiehenä. Hänet valittiin maansa parlamenttiin ensimmäistä kertaa vuonna 1994, ja hän on lisäksi toiminut muun muassa Panafrikkalaisessa parlamentissa.


title: Verónica Macamo

text: Macamo on naimisissa ja hänellä on kolme lasta.


title: Regina Jonas

text: Regina Jonas (3. elokuuta 1902 Berliini – 1944 Auschwitz, Puolan kenraalikuvernementti) oli saksalainen rabbi, ensimmäinen juutalaiseksi rabbiksi vihitty nainen. Jonas sai surmansa holokaustin aikana Auschwitzin tuhoamisleirillä vuonna 1944.


title: Regina Jonas

text: Regina Jonas syntyi Berliinissä 3. elokuuta 1902 Scheunenviertelin köyhässä juutalaisessa kaupunginosassa. Jonaksen isä Wolf oli ammatiltaan kauppias ja hän kuoli tuberkuloosiin vuonna 1913. Jonas kiinnostui jo nuorena Raamatusta, juutalaisten historiasta ja hepreasta.


title: Regina Jonas

text: Vuonna 1924 Jonas aloitti opiskelut berliiniläisessä Hochschule für die Wissenschaft des Judentums -koulussa. Useimmat muut koulun naisopiskelijoista pyrkivät opettajiksi, mutta Jonaksen tavoitteena oli päästä rabbiksi. Jonaksen opinnäytetyö valmistui kesäkuussa 1930 ja se käsitteli naisten mahdollisuutta toimia rabbina. Opinnäytetyössään Jonas pyrki osoittamaan naisten toiminnalle rabbeina juutalaisen lain mukaisen eli halakhalaisen perustan. Professori Eduard Baneth hyväksyi Jonaksen opinnäytetyön, mutta hän kuoli ennen asiaankuuluvan suullisen kokeen pitämistä. Hänen seuraajansa eivät puolestaan halunneet vihkiä Jonasta rabbiksi ja hän valmistui sen sijaan opettajaksi. Viimein vuonna 1935 "Liberaler Rabbinerverband" -järjestön johtaja rabbi Max Dienemann suostui vihkimään Jonaksen. Jonas tunnettiin sittemmin usein nimellä Fräulein Rabbiner Jonas ja vuonna 1937 Berliinin juutalainen yhteisö palkkasi hänet vanhuksien ja sairaiden uskonnollisia menoja varten. Jonas saarnasi myös berliiniläisissä synagogissa.


title: Regina Jonas

text: Juutalaisten asema Saksassa heikkeni merkittävästi kristalliyön myötä marraskuussa 1938. Jonas jatkoi toimintaansa vanhusten parissa ja hän sai kiitoskirjeitä ulkomaille paenneilta juutalaisilta, jotka olivat joutuneet jättämään vanhempansa Saksaan. Talvella 1940–1941 Jonas toimi rabbina useissa eri kaupungeissa natsien perustaman Reichsvereinigung der Juden in Deutschland -järjestön kautta, johon kuuluminen oli Saksan juutalaisille natsien aikana pakollista. 6. marraskuuta 1942 Jonas ja hänen äitinsä vietiin Theresienstadtin keskitysleirille, jossa hän jatkoi rabbina toimimista. 12. lokakuuta 1944 Jonas vietiin äitinsä kanssa edelleen Auschwitzin tuhoamisleirille, jossa hän sai surmansa mahdollisesti jo saman päivän aikana.


title: Jocelyn Morlock

text: Jocelyn Morlock (s. 14. joulukuuta 1969 Saint Boniface) on kanadalainen säveltäjä, joka työskentelee Vancouverissa. Hänestä tuli Vancouverin sinfoniaorkesterin nimikkosäveltäjä vuonna 2014.


title: Jocelyn Morlock

text: Morlock opiskeli pianonsoittoa Robert Richardsonin johdolla ja sai kandidaatin arvon Brandonin yliopistosta. Hän sai sekä maisterin- että tohtorinarvonsa Brittiläisen Kolumbian yliopistosta, jossa häntä opettivat Gerhard Ginader, T. Patrick Carrabré, Stephen Chatman, Keith Hamel ja Nikolai Korndorf.


title: Jocelyn Morlock

text: Morlock voitti vuoden klassisen sävellyksen Juno-palkinnon vuonna 2018 teoksellaan "My Name is Amanda Todd". Lisäksi hän on saanut Länsi-Kanadan musiikkipalkinnon vuoden klassisesta sävellyksestä teoksellaan "Cobalt" (2015).


title: Linda DeBrita

text: Linda DeBrita (k. 12. maaliskuuta 2008 Scotia, New York) oli yhdysvaltalainen harpisti. Hän kouluttautui alkujaan pianistiksi, mutta hänen rakkautensa kelttiläistä musiikkia kohtaan johdatti hänet lopulta harpun ja dulcimerin pariin. Hän esiintyi molemmilla soittimilla solistina ja muiden instrumentalistien, erityisesti Kate Oaksin kanssa. Hänellä oli oma kelttityylinen akustinen kokoonpanonsa, Lakehill Strings 'n Things, jossa hän soitti sekä harppua että dulcimeria.


title: Linda DeBrita

text: DeBrita oli myös sairaanhoitaja ja soitti potilaiden vuoteiden ääressä terapeuttista musiikkia. Hänellä oli aviomies John, ja pari sai neljä lasta. DeBrita kuoli sairastettuaan pitkään munasarjasyöpää.


title: Linda Finnie

text: Linda Finnie (s. 1954 Skotlanti) on brittiläinen oopperalaulaja, äänialaltaan mezzosopraano. Hän opiskeli Skotlannin kuninkaallisessa musiikki- ja draama-akatemiassa. Hän voitti vuosina 1974 ja 1977 kansainvälisen Ferrier-kilpailun.